Prompt:
Summarize the following text in Hindi.

Text:
इस मुक़ाबले को देखने के लिए दर्शकों ने लगभग दो करोड़ डॉलर राशि के टिकट ख़रीदे. इससे पहले 1999 में इवेंडर होलीफ़िल्ड और लेनॉक्स लुईस के बीच हुए मुक़ाबले में 30 लाख डॉलर के टिकट बिके थे. मेवेदर की फ़ुर्ती और ज़ोरदार प्रहार को देखते हुए उन्हें विजेता घोषित किया गया. इसके साथ ही बॉक्सिंग रिंग के चैंपियन कहे जाने वाले मेवेदर ने मुक्केबाज़ी को अलविदा कह दिया. ऑस्कर डी ला होया से विश्व मुक्केबाज़ी चैंपियनशिप का लाइट मिडलवेट ताज़ा छीन चुके मेवेदर ने यह मुक़ाबला 116-112, 115-113, 113-115 से जीता. जीत के बाद मेवेदर ने अपने प्रतिद्वंद्वी के बारे में कहा, "वो ताबड़तोड़ घूँसे बरसा रहे थे लेकिन निशाने पर नहीं. वो चुनौती देने की कोशिश कर रहे थे लेकिन मुझे हरा नहीं पाए." उनका कहना था, "अब ऐसा कुछ भी नहीं बचा है जिसे मैं साबित नहीं कर सकता. मैंने इस खेल से खूब पैसे बनाए हैं." दूसरी ओर डी ला होया का कहना था, "अगर मैं आक्रामक नहीं होता तो मुक़ाबला एकतरफा हो जाता. मैंने कुछ ऐसे प्रहार किए जिसका दर्द उन्हें महसूस हो रहा होगा."

Summary:

मुक्केबाज़ी इतिहास के सबसे ख़र्जीले मुक़ाबले में फ्लायड मेवेदर ने ऑस्कर डी ला होया को 12 राउंड तक चले मुक़ाबले में हरा दिया है.


Prompt:
Summarize the following text in Hindi.

Text:
इस योजना में बेहतर ख़ुफ़िया व्यवस्था होगी और बेहतर तालमेल भी होगा. इस बीच इराक़ में हिंसा की वजह से कुछ और इराक़ी नागरिकों और सुरक्षा कर्मियों की जान चली गई. ग़ौरतलब है कि एक दिन पहले यानी बुधवार को ही एक हमले में 14 अमरीकी सैनिकों की मौत हो गई थी. उसके अलावा एक अन्य घटना में एक अमरीकी सैनिक मारा गया था. यह घटना रमादी में हुई जहाँ सैनिक पर किसी छोटे हथियार से हमला किया गया. बीबीसी संवाददाता का कहना है कि अमरीकी सैनिकों और इराक़ी सुरक्षा बलों की जो भी रणनीति हो, अलग-अलग स्थानों पर हो रहे हमलों में इराक़ियों की जानें जा रही हैं. गुरूवार को ताज़ा हमले में दाक़ूक़ में एक आत्मघाती हमले में चार इराक़ियों की जाने चली गईं. इसके अलावा किरकुक के पास एक हमले में तीन इराक़ी पुलिसकर्मियों की मौत हो गई. इराक़ी प्रधानमंत्री इब्राहीम अल जाफ़री ने कहा, "हम युद्ध की स्थिति में हैं" इसलिए नई सुरक्षा योजना जल्दी ही घोषित की जाएगी. उन्होंने कहा कि ख़ुफ़िया सेवाओं में बेहतर तालमेल की ज़रूरत है और उन्होंने विदेश मंत्री से कहा है कि वे विद्रोही गतिविधियों पर क़ाबू पाने के प्रयासों में पड़ोसी देशों से सहयोग और तालमेल बढ़ाने पर विचार करें. इब्राहीम अल जाफ़री ने कहा कि विद्रोही गतिविधियों का मुक़ाबला करते वक़्त भी बंदियों सहित हर किसी के साथ मानवीय और क़ानून के अनुसार बर्ताव किया जाए.

Summary:

इराक़ के प्रधानमंत्री इब्राहीम अल जाफ़री ने कहा है कि चूँकि देश बहुत ही भयंकर युद्ध का सामना कर रहा है इसलिए एक नई सुरक्षा योजना तैयार की गई है.


Prompt:
Summarize the following text in Hindi.

Text:
तमिल फ़िल्म इंडस्ट्रीज़ के सुपरस्टार रजनीकांत, माधवन और अभिनेत्री ख़ुशबू ने शुक्रवार को चेन्नई के चेपॉक स्टेडियम के पास आठ घंटे का उपवास शुरू किया. उनके साथ तमिल फ़िल्म उद्योग के सैकड़ों अन्य लोग भी उपवास पर बैठ हैं. दरअसल ये सितारे कावेरी नदी पर तमिलनाडु के होगेनक्कल में प्रस्तावित पेयजल परियोजना के ख़िलाफ़ प्रदर्शनों के सिलसिले में तमिल लोगों पर हो रहे हमलों का विरोध कर रहे हैं. इसका आयोजन तमिल फ़िल्म चैंबर्स ऑफ़ कॉमर्स और कुछ अन्य संगठनों ने मिलकर किया है. उपवास पर अभिनेता विजय कुमार, अभिनेत्री राधा रवि और तमिल फ़िल्म उद्योग के सैंकड़ों कलाकार, निर्देशक और तकनीकी सहायक उपवास पर बैठे हैं. विरोध का विरोध उपवास पर बैठ लोगों ने कर्नाटक में तमिल फ़िल्मों पर हो रहे हमलों की आलोचना की. उनका कहना था कि इस तरह के मामलों का सबसे पहला प्रभाव फ़िल्म उद्योग पर ही पड़ता है. आरोप है कि कर्नाटक के जिन सिनेमाघरों में तमिल फ़िल्में दिखाई जा रही हैं, उन पर कन्नड़ समर्थक हमला कर फ़िल्मों के प्रदर्शन में बाधा पहुँचा रहे हैं. ये लोग कावेरी नदी पर तमिलनाडु के होगेनक्कल में बनने वाली एक पेयजल परियोजना का विरोध कर रहे हैं. तमिलनाडु ने कावेरी नदी पर होगेनक्कल में पेयजल परियोजना को पूरा करने का फ़ैसला किया है जबकि कर्नाटक में लोग इसका भारी विरोध कर रहे हैं. कर्नाटक का कहना है कि इससे कावेरी नदी से मिलने वाले उसके पानी के हिस्से में कमी आएगी. इस परियोजना से तमिलनाडु के धर्मपुरी और कृष्णागिरि ज़िले के लगभग 30 लाख लोगों को फ़ायदा पहुँचने का अनुमान है.

Summary:

होगेनक्कल परियोजना पर तमिलनाडु विरोधी प्रदर्शनों के ख़िलाफ़ तमिल सितारे सड़क पर उतर आए हैं. रजनीकांत जैसे कई सितारों ने उपवास शुरू किया है.


Prompt:
Summarize the following text in Hindi.

Text:
इसे अमरीका की सबसे मशहूर और कामयाब फ़िल्मों में शुमार किया जाता है. इसका प्रीमियर ठीक 75 साल पहले हुआ था. वर्ष 2008 में हैरिस पोल (अमरीका में 50 साल से सर्वेक्षण कराने वाली एक संस्था) और 2011 में एबीसी न्यूज़ के सर्वे में यह 1939 के बाद रिलीज़ की गई फ़िल्मों में बेहतरीन मानी गई. बॉक्स ऑफिस पर इसकी कमाई भी इसके मशहूर होने का सबूत है. अगर इस फ़िल्म की तब की कमाई को महंगाई दर से जोड़ा जाए तो यह आज भी ये सबसे सफल फ़िल्म है. स्क्रीन पर उतारने की चुनौतियां इस फ़िल्म में अभिनेता क्लार्क गेबल की मूछें हों या ख़ूबसूरत अभिनेत्री विवियन ले की अदाएं, तब के रंगीन चलचित्र पर इन्हें खूब सराहा गया. समाप्त दोबारा देखने पर अचरज होता है कि ये फ़िल्म किसी भी तरह से पारिवारिक मनोरंजन की फ़िल्म नहीं लगती. फ़िल्म षड्यंत्र रचने, झूठ बोलने और पैसे से लगाव रखने वाले और पुरुषों को बहकाने वाले महिला की कहानी पेश करती है. ये दास प्रथा को सही ठहराने वाले अमरीका के दक्षिणी भाग और दास प्रथा का विरोध कर रहे उत्तरी भाग के संघर्ष को भी दिखाती है. चार घंटे के उतार-चढ़ाव के बाद कई अनसुलझी गुत्थियों के साथ ही फ़िल्म अचानक ख़त्म हो जाती है. फ़िल्म को दोबारा देखने के बाद हैरानी होती है कि ये अमरीका की सबसे नापसंदीदा फ़िल्म कैसे नहीं बनी. फ़िल्म माग्रेट मिशेल के उपन्यास पर बनी थी और यह उपन्यास 1037 पन्नों का था. डेविड सेल्ज़ेनिक ने इस उपन्यास पर फ़िल्म बनाने के अधिकार 50 हज़ार डॉलर में ख़रीदे. लेकिन इस उपन्यास को पर्दे पर उतारना बड़ी चुनौती थी. स्क्रिप्ट कई बार लिखी गई, यही नहीं निर्देशक सेल्ज़ेनिक फ़िल्म बनने के दौरान इसके संवाद बदलते रहे. 31 स्क्रीन टेस्ट सेल्ज़निक ने मुख्य भूमिका के लिए हॉलीवुड की 31 अभिनेत्रियों का स्क्रीन टेस्ट लिया. इसके बाद उन्होंने ब्रिटेन की विवियन ले को चुना जो उस समय हॉलीवुड में ज़्यादा चर्चित न थीं. लेकिन जब फ़िल्म रिलीज़ हुई तो सब कुछ बदल गया. बॉक्स ऑफ़िस पर फ़िल्म ने सभी रिकॉर्ड तोड़ डाले और 10 श्रेणियों में ऑस्कर जीते. सेल्ज़निक की मेहनत रंग लाई लेकिन ऑडिएंस फ़िल्म देखकर असमंजस में भी पड़ सकती थी. फिल्म अमरीका में हुए गृह युद्ध और इससे ठीक पहले की पृष्ठभूमि की बेजोड़ तस्वीर पेश करती है. फिल्म की नायिका स्कार्लेट हवेली में रहती है. उसकी कपास की खेती है वहां बड़ी संख्या में ग़ुलाम काम करते हैं. उसकी नटखट और चंचल प्रवृत्ति उसमें एक विशेष आकर्षण पैदा करती है. वह अपनी सुंदरता के प्रति भी बेहद सजग रहती है. कई नाटकीय मोड़ स्कार्लेट किसी बात की परवाह नहीं करती सिवाय एशले विल्क्स के, जो उनकी आँखों में बस गया है. वहीं एशले विल्क्स अपनी चचेरी बहन मेलनी के प्रति आकर्षित है. मेलनी और एशले की शादी हो जाती है. स्कार्लेट इस कदर एशले की दीवानी है कि बाँका नौजवान रिट बटलर भी उसका ध्यान नहीं बटा सकता. बाद में स्कार्लेट और बटलर की शादी हो जाती है, लेकिन स्कार्लेट अपने दिल से एशले को नहीं भुला पाती है. हैरानी की बात यह है कि फिल्म चार घंटे की होने के बावजूद इसमें इतने नाटकीय मोड़ हैं कि वह ख़ासी तेज़ गति से बढ़ती है. नस्लभेद मिशेल का उपन्यास जब पहली बार प्रकाशित हुआ तो इस पर विवाद हुआ था. सेल्ज़निक ने कुछ नस्लभेद टिप्पणियों को हटाने की भी कोशिश की, लेकिन फ़िल्म में स्कार्लेट के पिता की ये सलाह "आपको निचले दर्जे के लोगों, ख़ासकर काले लोगों के साथ सख़्त रहना चाहिए," वाला संवाद सुनना दुखद है. फ़िल्म के आख़िरी घंटे में जब कहानी गृह युद्ध से आगे बढ़ जाती है और स्कार्लेट अपनी संपत्ति को दोबारा पाने के संघर्ष में लगी होती है, तब एक हैरान करने वाला लव ट्राएंगल छा जाता है. स्कार्लेट और रिट बटलर की शादी हो चुकी होती है लेकिन स्कार्लेट का दिल अब भी एशले के लिए धड़कता है. क्लार्क गेबल के अलावा शायद नायक की इस भूमिका को कोई और नहीं निभा सकता था. लेकिन फिल्म देखकर इस पर विश्वास करना मुश्किल लगता है कि स्कार्लेट जैसी महिला रिट बटलर (गेबल) की जगह एशले (46 वर्षीय लेसली हॉवर्ड) की ओर आकर्षित होगी. मानवीय संवेदनाओं की ऐसी सूक्ष्म अभिव्यक्ति कुछ ही फ़िल्मों में दिखाई देती है. पात्रों के कलात्मक परिधान, नायक और नायिका की रोमांटिक रूप सज्जा और अभिनय, उनके भारी-भरकम कॉस्ट्यूम, प्राकृतिक सुंदरता का मनमोहक फ़िल्मांकन इस फिल्म को महान और चिर-नवीन बनाता है. अंग्रेज़ी में मूल लेख यहां पढ़ें, जो बीबीसी कल्चर पर उपलब्ध है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका में एक ऐसी फ़िल्म बनी जिसकी लोकप्रियता 75 साल भी नहीं घटी. नाम है 'गॉन विद द विंड'.


Prompt:
Summarize the following text in Hindi.

Text:
पश्चिम बंगाल की राजधानी कोलकाता में रहनेवाले चीनी समुदाय के संगठन चाइनीज़ एसोसिएशन ने दिल्ली स्थित चीनी दूतावास से ये गुहार लगाई है. उसने प्रधानमंत्री अटल बिहारी वाजपेयी से भी इसमें सहायता की अपील की है. एसोसिएशन ने पाया है कि कोलकाता में रहनेवाले 70 प्रतिशत चीनी अपनी मातृभाषा लिख या पढ़ नहीं सकते हैं. इस तथ्य ने चीनी आबादी के वजूद पर ही संकट खड़ा कर दिया है. एसोसिएशन के सचिव सी जे चेन कहते हैं कि यहाँ चीनी समुदाय अजीब त्रासदी का शिकार है. वो सवाल करते हैं कि ये कैसी विडंबना है कि 70 फ़ीसदी लोग अपनी मातृभाषा लिख या पढ़ नहीं सकते हैं. वो मायूस होकर कहते हैं कि लोग अपनी भाषा ही नहीं जानते हैं. आगमन कोलकाता में चीनी समुदाय की जड़े बहुत पुरानी हैं. बेंटिंक स्ट्रीट इलाक़े में जूतों की दुकान के मालिक 50 वर्षीय कू बताते हैं कि बंगाल में चीनियों का इतिहास 200 वर्षों से भी पुराना है. चीनी स्कूल में मेरे साथ पढ़नेवाले 30 लोगों में से सिर्फ़ तीन कोलकाता में हैं बाकी सब कनाडा चले गए. एक चीनी मूल के व्यक्ति ईस्ट इंडिया कंपनी के जमाने में चीनियों का पहला जत्था कोलकाता से लगभग 65 किलोमीटर दूर डायमंड हार्बर के पार उतरा था. उसके बाद रोज़गार की तलाश में धीरे-धीरे और लोग कोलकाता आए और फिर वे यहीं के होकर रह गए. किसी जमाने में यहाँ चीनियों की आबादी 50 हज़ार थी. कोलकाता का एक बड़ा इलाक़ा चाइना टाउन कहलाता है. चाइना टाउन अब भी है लेकिन अब उसमें वो रौनक नहीं रही. कू बताते हैं कि अब तो यहां लोग ही नहीं रहते. पलायन लगभग पूरा चाइना टाउन ही अब कनाडा चला गया है. 1962 में चीन युद्ध के दौरान, चीनियों का कहना है कि उन पर अत्याचार भी हुए. सरकार ने हज़ारों लोगों को चीन भेज दिया. उसके बाद चीनियों का पलायन शुरू हुआ और लोग कनाडा और अमरीका जाने लगे. अब हर घर का कम से कम एक व्यक्ति कनाडा में है. कू बताते हैं कि यहाँ चीनी स्कूल में उनके साथ पढ़नेवाले 30 लोगों में से सिर्फ़ तीन कोलकाता में हैं बाकी सब कनाडा चले गए. कू का कहना है कि चीनियों के हितों की ओर न तो राज्य सरकार ने कोई ध्यान दिया और न ही चीन सरकार ने. कोलकाता में पहले चीनी भाषा की पढ़ाई के लिए तीन स्कूल थे. इनमें से एक तो बंद हो चुका है और जो दो बचे हैं उनमें भी छात्रों की संख्या काफ़ी कम है. पहले यहाँ से तीन अख़बार निकलते थे लेकिन उनमें से एक 'जेनरस ऑफ़ इंडिया' तो बंद हो चुका है. एक बात पर चीनी समुदाय के सभी लोग सहमत हैं कि अपनी भाषा, संस्कृति और परंपरा को बचाए रखना ज़रूरी है. वे कहते हैं कि इसके बिना तो हमारा वजूद ही ख़त्म हो जाएगा.

Summary:

"हम लोग चीनी भाषा पढ़ना भूल रहे हैं. कृपया चीन से कुछ शिक्षक भेजिए."


Prompt:
Summarize the following text in Hindi.

Text:
भारतीय फ़िल्में अभी भी पाकिस्तान में प्रतिबंधित हैं लेकिन पाकिस्तान ने इस महत्वपूर्ण काम के लिए भारतीय अभिनेत्री ऐश्वर्या राय को चुना है. समाचार एजेंसी पीटीआई ने डॉन अख़बार के हवाले से पाकिस्तान के स्वास्थ्य मंत्री मोहम्मद नासिर ख़ान का बयान जारी किया है. इस बयान में उन्होंने बताया कि पाकिस्तान में पल्स पोलियो अभियान शुरू करने के लिए ऐश्वर्या राय आएँगी जबकि भारत में इसी काम के लिए पाकिस्तानी अभिनेता जवाद अहमद जाएँगे. समाचार एजेंसी एएफ़पी के अनुसार इस साल जून में विश्व स्वास्थ्य संगठन की बैठक में भारत के स्वास्थ्य मंत्री अंबुमणि रामदॉस और पाकिस्तान के स्वास्थ्य मंत्री मोहम्मद नासिर ख़ान के बीच इस पर सहमति हुई थी. समारोह पाकिस्तान के स्वास्थ्य मंत्री मोहम्मद नासिर ख़ान बताया कि इस मौक़े पर भारत और पाकिस्तान में समारोह की भी तैयारी की जा रही है. इसमें दोनों कलाकार शामिल होंगे. स्वास्थ्य मंत्री नासिर ख़ान ने बताया कि अगर ये आयोजन सफल हो गया तो दोनों देशों के बीच भरोसा बढ़ाने की कोशिशों को और बल मिलेगा. भारत में ऐश्वर्या राय पहले से ही पल्स पोलियो अभियान से जुड़ी हुई हैं. उनके साथ अमिताभ बच्चन भी इस अभियान से जुड़े हुए हैं. संयुक्त राष्ट्र बाल कोष (यूनिसेफ़) का कहना है कि वर्ष 2003 में पोलियो के 784 मामले सामने आए थे जिनमें से 90 प्रतिशत मामले नाइज़ीरिया, भारत और पाकिस्तान में सामने आए थे. पूर्व विश्व सुंदरी ऐश्वर्या राय को पाकिस्तान बुलाने का फ़ैसला ऐसे समय में आया है जब हाल ही में पाकिस्तान की सरकार ने भारतीय फ़िल्मों को दिखाने पर लगी पाबंदी जारी रखने का फ़ैसला किया है. पाकिस्तान सरकार ने पाकिस्तानी और भारतीय निर्माताओं के साझा सहयोग से बनने वाली फ़िल्मों को भी इस दायरे में रखा है.

Summary:

पाकिस्तान ने पोलियो टीकाकरण अभियान के अगले चरण की शुरुआत करने के लिए पूर्व विश्व सुंदरी और जानी-मानी बॉलीवुड अभिनेत्री ऐश्वर्या राय को बुलाया है.


Prompt:
Summarize the following text in Hindi.

Text:
1980 के दशक में चीन में निचली अदालतों को मृत्युदंड का हक दिये जाने के बाद न्याय में चूक होने के कई मामले सामने आए हैं. चीन की सरकारी संवाद समिति शिन्हुआ के अनुसार मृत्युदंड के मामले में पिछले दो दशकों में यह सबसे अहम सुधार है. माना जाता है कि दुनिया के अन्य देशों के मुकाबले चीन में ज्यादा अपराधियों को सज़ा ए मौत दी जाती है. मानवाधिकार संगठन एमनेस्टी इंटरनेशनल का कहना है कि वर्ष 2005 में चीन में 1770 लोगों को फाँसी पर लटकाया गया और तक़रीबन 4000 लोगों को मृत्युदंड दिया गया. अहम फ़ैसला कानून में इस बदलाव को देश की सर्वोच्च विधायिका ने मंज़ूरी दे दी है और यह सुधार एक जनवरी 2007 से प्रभाव में आ जाएगा. इसका मतलब है कि निचली अदालतों के मृत्युदंड के फ़ैसले की समीक्षा की जाएगी और सुप्रीम कोर्ट से इस निर्णय की पुष्टि होना ज़रूरी होगा. हालाँकि अभी यह स्पष्ट नहीं हुआ है कि मृत्युदंड के मामले की सुप्रीम कोर्ट में फिर से सुनवाई होगी या फिर ये प्रक्रिया सिर्फ़ निचली अदालत के दस्तावेजों की समीक्षा भर होगी. चीन की क़ानूनी व्यवस्था के अमरीकी विशेषज्ञ जेरोम कोहेन ने इसे ‘सही दिशा में उठाया गया कदम’ बताया है. उन्होंने कहा कि इससे साफ ज़ाहिर होता है कि चीन की सर्वोच्च न्यायपालिका मृत्युदंड के बढ़ते निर्णयों से चिंतित है.

Summary:

चीन में मौत की सज़ा के क़ानून को कड़ा किया गया है और अब मृत्युदंड पर देश की सर्वोच्च अदालत की मुहर लगनी ज़रूरी होगी.


Prompt:
Summarize the following text in Hindi.

Text:
इस मामले में दोषी ठहराए गए मुकेश कुमार ने अपनी फांसी की सज़ा को टलवाने के लिए राष्ट्रपति रामनाथ कोविंद के समक्ष दया याचिका भेजी थी जिसे राष्ट्रपति ने ख़ारिज कर दिया है. मुकेश कुमार ने अपनी दया याचिका पर राष्ट्रपति के फ़ैसले को सुप्रीम कोर्ट में चुनौती दी है. इस मामले में दोषियों मुकेश कुमार, अक्षय, विनय और पवन को 1 फ़रवरी की सुबह फांसी दिए जाने का समय तय किया गया है. भारत लाए जाएंगे चीन में फंसे भारतीय चीन में बीते कुछ दिनों में कोरोना वायरस से मरने वालों की संख्या 80 हो चुकी है. समाप्त फ्रांस और जापान समेत कई देश वायरस के केंद्र माने जा रहे वुहान में फंसे अपने नागरिकों को बाहर निकालने की कोशिश में लगे हुए हैं. भारत सरकार ने भी वुहान में फंसे भारतीय नागरिकों को निकालने के लिए तैयारियां शुरू कर दी हैं. प्रेस इंफॉर्मेशन ब्यूरो ऑफ़ इंडिया के मुताबिक़, विदेश मंत्रालय इस मसले पर चीनी अधिकारियों से बात करके ज़रूरी क़दम उठाएगा. चीनी अधिकारियों से सहमति बन जाने के बाद नागरिक उड्डयन मंत्रालय और स्वास्थ्य मंत्रालय भारतीय नागरिकों को वापस लाकर उन्हें भारत में ठीक ढंग से रखने के लिए ज़रूरी प्रबंध करेगा. जयपुर में राहुल गांधी की रैली पूर्व कांग्रेस अध्यक्ष राहुल गांधी मंगलवार को जयपुर के अल्बर्ट हॉल में युवाओं को ध्यान में रखते हुए एक रैली को संबोधित करेंगे. कांग्रेस की ओर से राहुल गांधी की इस रैली का नाम युवा आक्रोश रखा गया है. इस रैली के माध्यम से राहुल गांधी युवाओं की समस्याओं पर केंद्र सरकार को घेरने की कोशिश करेंगे. मलेशिया ने चीनी पर्यटकों पर बैन लगाया मलेशिया ने कोरोना वायरस के चलते चीन के वुहान शहर से आने वाले चीनी पर्यटकों पर अल्पकालिक बैन लगा दिया है. प्रधानमंत्री कार्यालय की ओर से जारी बयान में कहा गया है कि वुहान से आने वाले पर्यटकों को वीज़ा दिए जाने की प्रक्रिया तत्काल रूप से रोकी जा रही है. चीन में कंपनियों ने कर्मचारियों की छुट्टियां बढ़ाईं चीन में कोरोना वायरस के चलते कई कंपनियों ने अपने कर्मचारियों को घर पर रहने की सलाह दी है. इसके साथ ही कोरोना वायरस से प्रभावित क्षेत्रों से लौट रहे लोगों को दफ़्तर न आने की सलाह दी जा रही है. चीन में कम से कम 80 लोगों की मौत के साथ दुनिया भर में कोरोना वायरस के तीन हज़ार से ज़्यादा मामलों की पुष्टि हो चुकी है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

सुप्रीम कोर्ट में तीन जजों की बेंच मंगलवार को दोपहर साढ़े बारह बजे निर्भया गैंगरेप केस मामले के दोषी मुकेश कुमार की दया याचिका पर सुनवाई करेगी.


Prompt:
Summarize the following text in Hindi.

Text:
वर्ष 2006 में पाकिस्तान और इंग्लैंड के बीच ओवल में खेले टेस्ट मैच को लेकर हुए विवाद के बाद आईसीसी ने उन्हें अंपायरिंग से हटा लिया था. इस प्रतिबंध के 21 महीने के बाद हेयर टेस्ट क्रिकट में अंपायरिंग के लिए उतरेंगे. ओल्ड ट्रेफ़र्ड में अपने सहयोगी सिमोन टाउफ़ेल के साथ वे अंपायरिंग करेंगे. 2006 में पाकिस्तान और इंग्लैंड के बीच चौथे टेस्ट मैच में विवाद की शुरुआत तब हुई थी जब गेंद से छेड़छाड़ करने का आरोप लगने के बाद और इंग्लैंड को पाँच अतिरिक्त रन देने पर पाकिस्तानी टीम चायकाल के बाद मैदान पर नहीं पहुँची. अधिकारियों ने इस विवाद को सुलझाने के लिए घंटों कोशिश की और अंत में मैच का फ़ैसला इंग्लैंड के पक्ष में सुना दिया गया था. इस घटना के बाद हेयर के निर्णय को लेकर विवाद गहराता चला गया और पाकिस्तानी खिलाड़ियों ने पाकिस्तान के साथ होने वाले किसी भी मैच में हेयर के अंपायरिंग नहीं करने की माँग की.आईसीसी ने उन्हें अंपायरिंग से हटा लिया था. विवादास्पद इसके बाद हेयर को अपने संवाद को दुरुस्त करने के लिए अंतर्राष्ट्रीय क्रिकेट कंट्रोल बोर्ड का एक कोर्स करना पड़ा था. उन्होंने कहा कि वे ठीक ढंग से ख़ुद को अभिव्यक्त करना सीख गए हैं. हेयर ने कहा, "मैने यह सीखा है कि आप जो कहना चाहते हैं उसे लोग भी उसी रूप कैसे समझें." हेयर क्रिकेट के नियमों के अच्छे जानकार माने जाते रहे हैं लेकिन विवाद भी उनके साथ-साथ चलता रहा है. हेयर सबसे ज़्यादा चर्चा में उस समय आए जब उन्होंने श्रीलंका के स्टार स्पिनर मुथैया मुरलीधरन के ऐक्शन को ग़लत ठहराया और उस समय तक नो बॉल देते रहे जब तक कि तत्कालीन कप्तान अर्जुन रणतुंगा ने मुरलीधरन को गेंदबाज़ी के मोर्चे से न हटा लिया. हालांकि दोनों टीमों के खिलाड़ियों ने हेयर के अंपायरिंग के प्रति विश्वास व्यक्त किया है. इंग्लैंड के मोंटी पनेसर ने कहा, "हमें हमेशा से लगता रहा है कि वे एक अच्छे अंपायर हैं इस वजह से हमें उनसे कोई परेशानी नहीं है."

Summary:

इंग्लैंड और न्यूज़ीलैंड के बीच शुक्रवार को होने वाले दूसरे टेस्ट क्रिकेट मैच में विवादास्पद ऑस्ट्रेलियाई अंपायर डेरेल हेयर की वापसी हो रही है.


Prompt:
Summarize the following text in Hindi.

Text:
तुर्की की संसद ने कॉलेज जाने वाली छात्राओं को हिजाब पहनने की इजाज़त देने के समर्थन में एक विधेयक पारित किया था. लेकिन तुर्की की संवैधानिक अदालत ने इसे देश के धर्मनिरपेक्ष सिद्धांतों के ख़िलाफ़ बताया है. तुर्की की सरकार का कहना है कि हिजाब या दुपट्टा पहनने पर लगी पाबंदीकी वजह से ऐसी हज़ारों लड़कियाँ उच्च शिक्षा के लिए विश्वविद्यालय नहीं जातीं जो हिजाब पहनना या सिर पर दुपट्टा रखना पसंद करती हैं. प्रतिक्रिया तुर्की की संसद ने उच्च शिक्षा संस्थानों में महिलाओं के हिजाब पहनने या सिर पर दुपट्टा रखने पर लगी पाबंदी को हटाने के लिए पहले संवैधानिक संशोधन को 107 के मुक़ाबले 403 मतों से मंज़ूरी दी थी. लेकिन तुर्की की धर्मनिरपेक्ष प्रशासनिक व्यवस्था में अधिकतर लोगों ने इसका विरोध किया. विरोधियों का कहना था कि हिजाब या सिर पर दुपट्टा रखना राजनीतिक इस्लाम का प्रतीक है इससे तुर्की गणराज्य की धर्मनिरपेक्ष प्रकृति को ख़तरा पैदा होता है. अभी एक अन्य अदालत में तुर्की में सत्तारूढ़ एके पार्टी (एकेपी) पर धर्मनिरपेक्ष मूल्यों से खिलवाड़ करने का मामला चल रहा है. इस मामले में अदालत एकेपी को प्रतिबंधित करने का फ़ैसला भी सुना सकती है. हालाँकि ताज़ा फ़ैसले पर एकेपी के वरिष्ठ नेता बेकर बोज़दैग ने कहा कि अदालत संसदीय प्रक्रिया में हस्तक्षेप कर रही है.

Summary:

तुर्की की सर्वोच्च अदालत ने कॉलेज जाने वाली छात्राओं को हिजाब पहनने की इजाज़त देने का प्रस्ताव ठुकरा दिया है. अदालत ने इसे धर्मनिरपेक्षता के ख़िलाफ़ बताया.


Prompt:
Summarize the following text in Hindi.

Text:
इंडोनेशिया के जकार्ता में चल रही वर्ल्ड बैडमिंटन चैम्पियनशिप के सेमी फ़ाइनल में साइना ने इंडोनेशिया की लिंडावेनी फ़ानेत्री को 21-17 और 21-17 से मात दी. वर्ल्ड चैम्पियनशिप के फ़ाइनल में साइना मैच के बाद साइना ने कहा, "मैंने कभी सोचा नहीं था कि मैं फ़ाइनल में पहुँच पाऊँगी. ये मैच इस सप्ताह के संघर्षपूर्ण मैचों में से एक था. मैं दर्शकों के ख़िलाफ़ भी खेल रही थी. जब भी उन्हें अंक मिले, वो मेरी ग़लती की वजह से. वो बिना किसी तनाव के खेल रही थी." साइना ने कहा कि वे दबाव महसूस कर रही थी, क्योंकि इस टूर्नामेंट में उन्होंने कई मैचों में वापसी की थी. समाप्त फ़ाइनल लंदन ओलंपिक में कांस्य पदक जीतने वाली साइना का मुक़ाबला फ़ाइनल में ऑल इंग्लैंड चैम्पियन और वर्ल्ड नंबर वन और मौजूदा चैम्पियन कैरोलिना मारिन से रविवार को होगा. साइना ने कहा, "मैं फ़ाइनल में अच्छा खेलना चाहती हूँ. लेकिन मारिन के ख़िलाफ़ मुक़ाबला कड़ा होगा." साइना का वर्ल्ड चैम्पियनशिप में पदक जीतना तो तय ही है. ये वर्ल्ड चैम्पियनशिप में भारत का पाँचवाँ पदक होगा. पीवी सिंधु ने 2013 और 2014 में कांस्य पदक जीता था. जबकि ज्वाला गुट्टा और अश्विनी पोनप्पा ने 2011 के वर्ल्ड चैम्पियनशिप में डबल्स मुक़ाबले में कांस्य जीता था. जबकि प्रकाश पादुकोण ने 1983 में कांस्य जीता था. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत की बैडमिंटन स्टार साइना नेहवाल ने कहा है कि उन्हें उम्मीद नहीं थी कि वे वर्ल्ड चैम्पियनशिप के फ़ाइनल में पहुँचेंगी.


Prompt:
Summarize the following text in Hindi.

Text:
उल्लेखनीय है कि दूसरी पारी में भारत को जीत के लिए 299 रनों का लक्ष्य मिला था. लेकिन जब पाँचवें और आख़िरी दिन का खेल ख़त्म हुआ तो उस समय भारत का स्कोर था चार विकेट के नुक़सान पर 177 रन. वीवीएस लक्ष्मण 42 और सौरभ गांगुली 26 रन बनाकर नाबाद रहे. दूसरी पारी में वीरेंदर सहवाग ने छह और गौतम गंभीर ने 29 रनों का योगदान दिया. कुंबले का कहना था, '' यदि वीरू और गंभीर हमें अच्छी शुरुआत दे देते, तो हम निश्चित ही लक्ष्य को हासिल कर लेते.'' उनका कहना था,'' ज़हीर और हरभजन के अच्छे प्रदर्शन से हमें मैच की बेहतरीन समाप्ति करने को लेकर आश्वस्त थे. यदि हमें पहली पारी की तरह शुरुआत मिलती, तो हम निश्चित ही लक्ष्य को हासिल करने की कोशिश कर सकते थे. लेकिन हम ऐसा करने में नाकाम रहे और हमें ड्रॉ पर संतोष करना पड़ा.'' कुंबले ने टॉस की भूमिका भी अहम बताते हुए कहा कि यदि वो टॉस जीतते, तो परिस्थितियां कुछ अलग होतीं. उन्होंने कहा,'' मेरा मानना है कि टॉस काफ़ी अहम रहा. यदि हम इसे जीत लेते, तो फिर बात कुछ और होती. हम पाँचवें दिन में इससे बेहतर स्थिति में होते.'' कुंबले का बंगलौर के चिन्नास्वामी स्टेडियम की पिच के बारे में कहना था कि पिछले कुछ वर्षों में बंगलौर की पिच का मिज़ाज भी बदल गया है.

Summary:

भारत और ऑस्ट्रेलिया के बीच बंगलौर में खेला गया पहला टेस्ट मैच ड्रॉ होने के बाद भारतीय कप्तान अनिल कुंबले ने कहा कि यदि वीरेंदर सहवाग और गौतम गंभीर अच्छी शुरुआत देते तो भारत लक्ष्य का पीछा कर सकता था.


Prompt:
Summarize the following text in Hindi.

Text:
सऊदी अरब के शाह अब्दुल्ला के भारत दौरे के आख़िरी दिन शुक्रवार को नई दिल्ली में दोनों देशों के बीच ऊर्जा के साथ-साथ अन्य क्षेत्रों में भी समझौते पर दस्तख़त हुए. शाह अब्दुल्ला के दौरे के आख़िरी दिन जारी एक संयुक्त घोषणापत्र में कहा गया है कि ऊर्जा के क्षेत्र में जो समझौता हुआ है, उसमें सुव्यवस्थित रूप से कच्चे तेल की ज़्यादा आपूर्ति भी शामिल है. संयुक्त घोषणापत्र पर शाह अब्दुल्ला और प्रधानमंत्री मनमोहन सिंह ने दस्तख़त किए. दोनों देशों ने एक-दूसरे के यहाँ तेल और गैस क्षेत्र में साझा निवेश पर भी सहमति जताई है. इसमें निजी और सार्वजनिक क्षेत्र भी शामिल हैं. इस सहमति में एक-दूसरे के साथ किसी अन्य तीसरे देश में भी इसके लिए साझा निवेश की बात कही गई है. इसके अलावा भारत में तेल शोधन, मार्केटिंग और स्टोरेज़ के लिए सऊदी अरब के निवेश पर भी रज़ामंदी हुई है. आपूर्ति लेकिन यह सऊदी अरब में गैस पर आधारित उर्वरक प्लांट स्थापित भारत और सऊदी अरब की साझा कोशिश की व्यावहारिकता पर निर्भर करेगा. सऊदी अरब इस समय भारत को 17 करोड़ 50 लाख बैरल कच्चे तेल की आपूर्ति करता है. जो भारत की तेल ज़रूरत का एक चौथाई है. भारत अपनी आपूर्ति का 70 प्रतिशत आयात करता है और इस समय वह केंद्रीय एशिया से दक्षिण अमरीका तक आपूर्ति करने वाले नए देशों की तलाश कर रहा है. सऊदी अरब इस समय दुनिया का सबसे बड़ा तेल निर्यातक देश है. सऊदी अरब भारत और चीन के साथ अपने संबंध मज़बूत करना चाहता है जहाँ की अर्थव्यवस्था तेज़ी से बढ़ रही है लेकिन इससे वहाँ की ऊर्जा ज़रूरतें भी बढ़ी हैं. भारत और सऊदी अरब के बीच 'आतंकवाद' से निपटने के लिए द्विपक्षीय, क्षेत्रीय और विश्व स्तर पर सहयोग बढ़ाने पर भी सहमति हुई. बयान में कहा गया है कि दोनों सरकारें 'आतंकवाद', नशीली दवाओं और हथियारों की तस्करी रोकने के लिए भी सहयोग करने पर राज़ी हो गए हैं.

Summary:

भारत और सऊदी अरब ने रणनीतिक रूप से ऊर्जा क्षेत्र में साझेदारी करने का फ़ैसला किया है.


Prompt:
Summarize the following text in Hindi.

Text:
लौटकर उन्होंने कहा था कि वहाँ जो चर्चा चल रही थी वह भारत के हित में नहीं जा रही थी. इससे पहले ही उन्होंने कहा था कि विश्व व्यापार संगठन (डब्लूटीओ) वार्ता में मुख्य मुद्दों पर कोई समझौता होने की संभावना नहीं है. उन्होंने कहा था कि वे इस वार्ता से जल्दी ही वापस आ रहे हैं क्योंकि उनके वहाँ रहने से कोई फ़र्क नहीं पड़ेगा. बीबीसी संवाददाता का कहना है कि भारत के बिना डब्लूटीओ का कोई समझौता संभव भी नहीं है. ख़ासकर कृषि के क्षेत्र में तो नहीं. किसानों का हित वापस लौटने के बाद कमलनाथ ने कहा, "मैं डब्लूटीओ की बैठक में भारतीय किसानों के हित में कुछ लेने गया था, भारतीय किसानों की ओर से कुछ देने नहीं." उन्होंने कहा कि वे चाहते थे भारतीय उद्योगों की हितरक्षा हो और आर्थिक विकास हो लेकिन वहाँ चर्चा उस दिशा में नहीं बढ़ रही थी. लौटने से पहले वाणिज्य मंत्री ने साफ़-साफ़ शब्दों में कहा था कि बातचीत का दौर संकट में फँस गया है और जिन प्रमुख मुद्दों पर समझौता होना था, अब वो नहीं हो सकता. स्विटज़रलैंड के जिनीवा शहर में विश्व व्यापार संगठन की बातचीत चल रही है. इस बैठक में पचास से ज़्यादा देश कृषि सब्सिडी और अन्य उत्पादों पर शुल्क कम करने के लिए प्रस्तावों पर बातचीत कर रहे हैं. विश्व व्यापार संगठन में अमीर और विकासशील देशों के बीच मामला इसलिए फँस गया है क्योंकि अमरीका और यूरोपीय देश चाहते हैं कि भारत जैसे विकासशील देश उनके माल के लिए अपने बाज़ारों को पूरी तरह खोल दें. साथ ही वे ये भी चाहते हैं कि विकासशाल देश विदेशी माल के आयात पर लगी पाबंदियाँ दूर कर दें. लेकिन भारत हमेशा इस मुद्दे पर बराबरी का व्यवहार किए जाने की माँग करता रहा है.

Summary:

भारत के वाणिज्य मंत्री कमलनाथ विश्व व्यापार संगठन की जिनीवा में चल रही बैठक के बीच में ही छोड़कर लौट आए हैं.


Prompt:
Summarize the following text in Hindi.

Text:
वर्मा ने कांग्रेस के इस आरोप को झुठलाते हुए कहा है कि अगर सिब्बल उन पर लगे भ्रष्टाचार के आरोप साबित कर देते हैं तो वह राजनीति से संन्यास ले लेंगे. कांग्रेस प्रवक्ता ने एक सरकारी योजना के फ़ॉर्म मुंबई स्थित भारतीय जनता पार्टी कार्यालय से मिलने के मामले में एक संवाददाता सम्मेलन में ये इस्तीफ़ा माँगा. सिब्बल ने एक निजी समाचार चैनल की रिपोर्ट का हवाला देते हुए कहा कि असंगठित क्षेत्र के श्रमिकों के लिए सामाजिक सुरक्षा योजना के फ़ॉर्म श्रम मंत्रालय से ही मिलने चाहिए, मगर ये फ़ॉर्म मुंबई स्थित भाजपा कार्यालय में बांटे जा रहे हैं और ये भ्रष्टाचार का मामला है. उन्होंने कहा कि वह ये मामला चुनाव आयोग के पास ले जाने के लिए भी तैयार हैं. आरोप झुठलाए वहीं भाजपा का कहना है कि उनके कार्यकर्ता लोगों की मदद करने के लिए ही ये फ़ॉर्म बेच रहे हैं. इस बीच श्रम मंत्री वर्मा ने कहा कि वह इस मामले की इसमें कोई भ्रष्टाचार नहीं है और वह जाँच ख़ुद कपिल सिब्बल को ही सौंपने के लिए तैयार हैं. उन्होंने कहा कि भाजपा कार्यालय पर अगर भाजपा के चुनाव निशान वाला कोई फ़ॉर्म दिया जा रहा है तो वह पार्टी का कोई सर्वेक्षण हो सकता है और ऐसे फ़ॉर्म तो स्वीकार ही नहीं किए जा सकते. साथ ही इस योजना के तहत श्रमिकों के पैसे जमा करने के बारे में उन्होंने कहा कि पैसे कोई भी लेकर जमा कर सकता है. कांग्रेस ने समाचार चैनल की रिपोर्ट के हवाले से कहा था कि भाजपा के कार्यकर्ता ही पैसे ले रहे हैं और ये ग़लत है क्योंकि पैसा फ़ॉर्म के साथ सीधे जमा करवाया जाना चाहिए. बसपा-सपा से गठबंधन उत्तर प्रदेश में बहुजन समाज पार्टी या समाजवादी पार्टी से गठबंधन के बारे में सिब्बल ने कहा कि कांग्रेस भाजपा के विरुद्ध सभी धर्मनिरपेक्ष दलों को एकजुट करना चाहती है. उन्होंने कहा, “सभी धर्मनिरपेक्ष दलों को भाजपा के विरुद्ध एकजुट होना चाहिए और अगर दूसरे दल कांग्रेस के साथ मिलकर चुनाव नहीं लड़ते तो जनता फ़ैसला करेगी कि असली धर्मनिरपेक्ष कौन है.” उन्होंने कहा कि वह चुनाव में साझेदारी के बारे में समाजवादी पार्टी से भी बातचीत को तैयार हैं.

Summary:

कांग्रेस ने भारतीय जनता पार्टी पर भ्रष्टाचार से जुड़ा एक और आरोप लगाते हुए श्रम मंत्री साहिब सिंह वर्मा के इस्तीफ़े की माँग की है.


Prompt:
Summarize the following text in Hindi.

Text:
मई 2014 में नरेंद्र मोदी के शपथ ग्रहण समारोह में पाकिस्तान के प्रधानमंत्री नवाज़ शरीफ़ भी आमंत्रित थे. इसे लेकर भारत सरकार की विदेश नीति ख़ासकर चीन और पाकिस्तान को लेकर जो नीति है उस पर सवाल उठाए जा रहे हैं. इस फ़ैसले के मद्देनज़र भारत की विदेश नीति किस ओर जा रही है, इस पर रक्षा और विदेश मामलों के जानकार सुशांत सरीन की राय: चीन को संकेत देने की कोशिश की गई है, और वो शायद चीन के पास चला गया है. यह सारी चीजें उस वक्त हो रही थी जब भारत और चीन के बीच उच्च स्तरीय बातचीत चल रही थी. राष्ट्रीय सुरक्षा सलाहकार भी चीन के दौरे पर थे. हम इस बात की अटकल लगा सकते हैं कि मसूद अज़हर के मामले के साथ जरूर इसका जुड़ाव होगा या फिर चीन के साथ कोई बैक रूम डील हुई है. समाप्त इस तरह से ताकि भारत जब अगले एक-दो बार इस मुद्दे को उठाएगा तो इसे चीन की तरफ से हामी हासिल हो जाएगी. दूसरी संभावना यह है कि उसका मसूद अज़हर के साथ कोई जुड़ाव नहीं था. सिर्फ चीन को एक संकेत देना था कि आप हमारे ख़िलाफ़ कोई इस तरह की कार्रवाई पाकिस्तान या किसी और के साथ मिलकर करते हैं तो हमारे पास भी कुछ रास्ते हैं. लेकिन भारत ने इसे जिस तरह से किया है उससे मुझे लगता है कि वो संकेत कहीं गुम हो गया है. वास्तविक स्थिति क्या है, ये तो उन्हीं लोगों को पता है जिन्होंने यह निर्णय लिया है. चीन के साथ पेचीदगियां बहुत हैं. एक तो सामरिक स्तर पर जिस तरीक़े का चीन का रवैया है, उनके जो हित हैं, वो भारत के हित के साथ मेल नहीं खाते. मसूद अज़हर के मामले में भारत को बुरा तो बहुत लगा लेकिन क्या सारे रिश्ते एक ही जगह केंद्रित रहेंगे. शायद नहीं. मुझे लगता है कि चीन के साथ कई स्तर पर निपटना पड़ेगा. कई मामलों में आप चीन के साथ सख्ती दिखा सकते हैं लेकिन फिर कई में आपको नरमी बरतनी होगी. रही बात पाकिस्तान पर नीति की तो उसमें एक तरह से कमज़ोरी रही है. सार्वजनिक स्तर पर जिनके बारे में पता चलता है, उसके दो स्तर है. एक तो यह कि पिछले दो साल में कम से कम पांच बार प्रधानमंत्री नरेंद्र मोदी ने ख़ुद पहल की है. हाल में भी जब रिश्तों में कड़वाहट आई तो उसे बेहतर करने की कोशिश नरेंद्र मोदी ने की. लेकिन लगता है कि पहले के प्रधानमंत्रियों की कोशिशों की तरह उनकी कोशिश का कोई असर नज़र नहीं आ रहा. दूसरा पहलू है नरेंद्र मोदी का सऊदी अरब या यूएई जाकर नए सामरिक समीकरण बनाने की कोशिश करना. इससे एक बात साफ़ होती है कि पूर्व में हम पाकिस्तान से एक ही स्तर पर डील करने की कोशिश कर रहे थे, और, जो पूरा रणनीतिक माहौल है उसपर हमारी नज़र नहीं थी. ये क़दम इसमें एक बड़ा बदलाव है. एक सच्चाई भारत को स्वीकार करनी होगी कि अगर नेताओं के व्यक्तिगत संबंध अच्छे भी हैं जो इससे मुल्कों के संबंध बेहतर नहीं हो जाते. जिस नाटकीयता से लाहौर की यात्रा हुई, उसकी ज़रूरत नहीं थी. उसका एक नकारात्मक पहलू यह रहा कि जबसे मोदी सरकार आई थी तब से पाकिस्तान में जो डर या हिचकिचाहट थी - मोदी की नीतियां पाकिस्तान को लेकर पिछली सरकारों से बिल्कुल अलग होगी; वो लगभग पूरी तरह से ख़त्म हो गई है. (रक्षा और विदेश मामलों के जानकार सुशांत सरीन से बीबीसी संवाददाता वात्सल्य राय की बातचीत पर आधारित) (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारत सरकार ने चीन मूल की अमरीकी मानवाधिकार कार्यकर्ता लू जिन्गहुआ को वीज़ा देने से इंकार कर दिया है. इसके पहले भारत ने वीगरों के नेता डॉल्कन ईसा का वीज़ा रद्द कर दिया था.


Prompt:
Summarize the following text in Hindi.

Text:
मूल मुद्दा रेल दुर्घटना है जिसमें अनेक लोग मारे गए थे लेकिन उस पर विपक्ष बहस करने के बजाय हंगामा कर रहा है. इसके पहले भी राष्ट्रीय जनतांत्रिक गठबंधन (एनडीए) के कार्यकाल के दौरान दुर्घटनाएँ हुई थीं लेकिन इस पर संवेदना व्यक्त करने के बजाय उस पर राजनीति हो रही है. रेल मंत्री लालू प्रसाद यादव दुर्घटनास्थल पर गए तो वहाँ उन पर हमला हुआ. गुजरात में उनसे हिसाब बराबर करने की कोशिश की गई. एनडीए की पूरी कोशिश है कि सरकार को किसी तरह गिरा दिया जाए अथवा लालू यादव पर इतना दबाव बना दिया जाए कि वो इस्तीफ़ा दे दें. लेकिन उनके ख़िलाफ़ आरोप पुख़्ता नहीं है. एनडीए नेता भी ऐसी परिस्थितियों से गुज़रे थे पर उन्होंने इस्तीफ़ा नहीं दिया था. ऐसा नज़र आ रहा है कि संसद में असहिष्णुता बढ़ती जा रही है. पार्टियाँ एक दूसरे का आदर करती नज़र नहीं आ रही है. मैं ऐसा नहीं कह रहा है कि राजनीति एक तरफ़ से हो रही है, यह दोनों ओर से हो रही है. मेरा मानना है कि मुद्दों को उठाया जाए और हिसाब बराबर करने की कोशिश न की जाए.

Summary:

संसद में हंगामा दरअसल गठबंधन को तोड़ने की कोशिश है और हंगामे के ज़रिए सरकार से हिसाब बराबर करने की कोशिश की जा रही है.


Prompt:
Summarize the following text in Hindi.

Text:
इंडियन एक्सप्रेस में प्रकाशित समाचार में बताया गया है कि हरियाणा के करनाल नगर निगम ने रेस्टोरेंट में निर्माण संबंधी कमियां पाईं, जिसके बाद इसे सील करने का आदेश दे दिया. यह रेस्टोरेंट राष्ट्रीय राजमार्ग-44 पर करनाल शहर के बाहरी इलाके में बना है. करनाल के डिप्टी कमिश्नर निशांत यादव ने बताया कि प्रशासन की तरफ से रेस्टोरेंट को दो बार नोटिस भेजा गया, लेकिन उनकी ओर से कोई जवाब नहीं मिला, इसके बाद ही प्रशासन को इसे सील करने का फ़ैसला करना पड़ा. इस फ़ैसले के बाद हरियाणा सरकार ने राज्य में मौजूद सभी व्यावसायिक प्रतिष्ठानों के सर्वे का आदेश भी दे दिया है. इस रेस्टोरेंट के उद्घाटन के मौक़े पर धर्मेंद्र ने अपने सोशल मीडिया पर लिखा था कि 'गरम धरम ढाबे की सफलता के बाद वो एक और रेस्टोरेंट खोल रहे हैं- ही मैन.' समाप्त बीजेपी से अलग हुआ, हिंदुत्व से नहींः उद्धव ठाकरे महाराष्ट्र के मुख्यमंत्री उद्धव ठाकरे ने अयोध्या में कहा कि वो भाजपा से अलग हुए हैं, हिंदुत्व से नहीं. हिंदुस्तान टाइम्स में प्रकाशित समाचार में लिखा है कि उद्धव ठाकरे अपनी सरकार के 100 दिन पूरे होने के मौके पर अयोध्या में रामलला के दर्शन करने पहुंचे थे. इस दौरान उन्होंने पत्रकारों से कहा, ''भाजपा का मतलब हिंदुत्व नहीं है. हिंदुत्व अलग है और भाजपा अलग है.'' इस मौके पर उन्होंने राम मंदिर के लिए एक करोड़ रुपये देने का एलान भी किया. इस दौरान ठाकरे ने यह भी साफ किया कि यह राशि राज्य सरकार नहीं, बल्कि उनके ट्रस्ट की तरफ से दी जाएगी. इसके अलावा उद्धव ठाकरे ने यह भी कहा कि उनकी सरकार अयोध्या में महाराष्ट्र भवन बनाने पर विचार कर रही है. दिल्ली हिंसाः पुलिस ने हत्या के मामले में एक शख्स को गिरफ़्तार किया दिल्ली पुलिस उत्तर पूर्वी दिल्ली के कई इलाकों में हुई हिंसा की जांच कर रही है. इस दौरान हुई हत्याओं की जांच भी चल रही है. टाइम्स ऑफ़ इंडिया में प्रकाशित समाचार के अनुसार इसी सिलसिले में पुलिस ने शाहनवाज़ नामक व्यक्ति को गिरफ़्तार किया है. शाहनवाज़ को 20 वर्षीय दिलबर सिंह नेगी की हत्या के आरोप में गिरफ्तार किया गया है, वहीं इसी मामले में दूसरे संदिग्ध की पहचान करने की कोशिश की जा रही है. पुलिस ने बताया कि दिलबर नेगी का क्षत-विक्षत शव ब्रह्मपुरी में बरामद हुआ था. वह उत्तराखंड के पौड़ी गढ़वाल के रहने वाले थे और छह महीने पहले दिल्ली आए थे. दिल्ली हिंसा: पुलिसवालों पर हमले के वीडियो वायरल पाकिस्तान में महिलाओं के लिए खोली गई मस्जिद पाकिस्तान की ऐतिहासिक सुनहरी मस्जिद के दरवाजे 24 साल बाद महिलाओं के लिए खोले गए. दैनिक भास्कर में प्रकाशित समाचार में बताया गया है कि यह जानकारी पाकिस्तान के अखबार द डॉन ने दी है. रिपोर्ट के मुताबिक, 1996 के बाद पहली बार शुक्रवार को 15-20 महिलाओं ने नमाज पढ़ी. यह मस्जिद सदर रोड स्थित केंटोनमेंट एरिया में मौजूद है. मस्जिद प्रशासन का कहना है कि ईद की नमाज के लिए भी महिलाओं को अनुमति दी जाएगी. ये भी पढ़ेंः (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

हिंदी फिल्मों के जानेमाने अभिनेता धर्मेंद्र के रेस्टोरेंट 'HE MAN' (ही मैन) को सील कर दिया गया है. यह रेस्टोरेंट 14 फ़रवरी को वैलेंटाइन डे के दिन खोला गया था.


Prompt:
Summarize the following text in Hindi.

Text:
मंत्रिमंडल की एक बैठक से पहले नेतन्याहू ने कहा कि इसराइल सुरंगें ज़रूर तबाह करेगा, चाहे 'संघर्ष विराम समझौता हो या न हो'. इससे पहले इसराइल ने अपने 16 हज़ार अतिरिक्त सैनिकों को और बुला लिया है. इसके साथ ही अब तक तैनात किए गए सैनिकों की संख्या बढ़कर 86 हज़ार हो गई है. संयुक्त राष्ट्र के मुताबिक़ मौजूदा संघर्ष की वजह से ग़ज़ा में अब तक लगभग सवा चार लाख लोग विस्थापित हुए हैं. सुरंगों से ख़तरा इसराइल ने ग़ज़ा में 'ऑपरेशन प्रोटेक्टिव एज' नाम से सैन्य कार्रवाई आठ जुलाई को शुरू की थी. तब से अब तक कम से कम 1360 फलस्तीनी मारे गए हैं, जिनमें से ज़्यादातर आम नागरिक थे. इस अभियान की शुरुआत में इसराइल हमास की रॉकेट छोड़ने की क्षमता पर ध्यान दे रहा था. इसराइल ने कहा है कि वो हमास की बनाई सभी सुरंगे तबाह करेगा. लेकिन अब ये दायरा बढ़ गया है और इसमें इसराइल-ग़ज़ा सीमा के नीचे बनी सुरंगें भी शामिल हो गई हैं. ग़ज़ा पर हवाई हमले शुरू करने के बाद इसराइली सेना को ग़ज़ा से इसराइल में आने वाली सुरंगों का जाल मिला था. हमास चरमपंथियों ने इन सुरंगों से कई हमले किए हैं, जिनमें कई इसराइली सैनिकों की मौत हुई है. इसराइल ने सुरंगों को तबाह करने के मक़सद से 17 जुलाई को ज़मीनी अभियान शुरू किया था. उसका कहना है कि किसी भी तरह के संघर्ष विराम समझौते में सुरंगों को तबाह करने का उसका हक़ शामिल रहेगा. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

इसराइली प्रधानमंत्री बिन्यामिन नेतन्याहू ने कहा है कि जब तक फलस्तीनी चरमपंथी संगठन हमास की बनाई गई सभी सुरंगें तबाह नहीं हो जातीं, तब तक ग़ज़ा में इसराइल की कार्रवाई नहीं रुकेगी.


Prompt:
Summarize the following text in Hindi.

Text:
विश्नु 'किसन' पंडित (61 वर्ष) मुंबई में जन्मे विश्नु अमरीका में बसने से पहले कोलकाता के एक मैरीन इंजीनियरिंग कॉलेज से पढ़ाई की थी और उसके बाद मिशिगन विश्वविद्यालय से नेवल आर्किटेक्चर में स्नातक की डिग्री ली. वह मैरीन इंजीनियर और नेवल आर्किटेक्ट थे और नेवी के सी-सिस्टम कमांड में कार्यरत थे. अख़बार 'वॉशिंगटन पोस्ट' के साथ साझा की गई श्रद्धांजलि में उनके परिवार ने कहा है कि किसन को अमरीकी नेवी में शामिल होने पर गर्व था और उन्होंने करीब 25 वर्ष तक नागरिक कर्मचारी के रूप में विभिन्न जिम्मेदारियां निभाईं थीं. किसन अपने पीछे पत्नी अंजली, दो बेटे और एक पोती को छोड़ गए हैं. मार्टिन बॉडरोग (54) वर्जीनिया के रहने वाले मार्टिन बॉडरोग एक संडे स्कूल टीचर थे. सेना में दो दशक की अपनी सेवा के दौरान वो कई जिम्मेदारियों को निभा चुके थे और सैन्य ठेकेदार के रूप में पानी के जहाजों की खरीद में मदद देने का काम कर रहे थे. वो अपने पीछे 25 वर्षीय पत्नी मेलेनी और तीन बेटियों को छोड़ गए हैं. माइकल अर्नाल्ड (59) वर्जीनिया के माइकल अर्नाल्ड नेवी में कमांडर या लेफ्टिनेंट कमांडर पद से सेवानिवृत्त हुए थे. वह पर्ल हार्बर पर भी नियुक्त रह चुके थे. वह नेवी यार्ड में जहाज के डिजाइन विभाग से जुड़े हुए थे. उनके परिवार में उनकी पत्नी और दो बेटे हैं. मैरी नाइट (51) उत्तरी कैरोलिना में जन्मीं मैरी ने कम्प्यूटर संसाधन एवं सूचना प्रबंधन में परास्नातक की डिग्री ली थी. नेवल सी-सिस्टम कमांड में मैरी नाइट सूचना प्रौद्योगिकी विशेषज्ञ के रूप में काम कर रहीं थीं. उन्होंने उत्तरी वर्जीनिया कम्युनिटी कॉलेज में अध्यापन का कार्य भी किया था. सिल्विया फ्रेजियर (53) सिल्विया नेवल सी सिस्टम कमांड में नेटवर्क सिक्युरिटी एडमिनिस्ट्रेटर के रूप में कम कर रही थीं. अपने सात भाई बहनों में वह छठे नंबर पर थीं. कैथलीन गार्डी (63) कैथलीन ने नेवी यार्ड में वित्तीय विश्लेषक के रूप में काम किया था. उनके पति भी उनके साथ काम करते थे और पिछले ही साल सेवानिवृत्त हुए थे. टांपा में साउथ फ्लोरिडा विश्वविद्यालय से उन्होंने इलेक्ट्रिकल इंजीनियरिंग की थी. फ्रैंक कोहलर (50) फ्रैंक एक मीटिंग के सिलसिले में मैरीलैंड से वॉशिंगटन आए हुए थे और उसी दौरान यह दुर्घटना घटी. वह रक्षा ठेका कम्पनी लॉकहीड मार्टिन में साइट मैनेजर के पद पर कार्यरत थे. वह अपने पीछे पत्नी और दो बेटियां छोड़ गए हैं. केनेथ प्रॉक्टर (46) नेवी यार्ड के नागरिक सेवा विभाग में केनेथ फोरमैन के पद पर थे. जिस इमारत में गोलीबारी की घटना हुई उन्होंने वहां कभी काम नहीं किया था और वहां नाश्ता करने गए हुए थे. उनका तलाक हो चुका था. उनके दो बेटे हैं. आर्थर डेनियल्स (51) आर्थर संघीय सरकार की इमारतों में फर्नीचर लगाने का काम करते थे. सोमवार को हुई गोलीबारी के दौरान वह नेवी यार्ड के अंदर काम कर रहे थे. आवाज सुनकर जैसे ही वह लिफ्ट की ओर भागे हमलावर ने उन्हें पीछे से गोली मार दी. डेनियल्स के पीछे पांच बच्चे और नौ पोते-पोतियां हैं. जॉन रोजर जॉन्सन (73) जॉन रोजर नेवी में एक नागरिक कर्मचारी के रूप में कार्य कर रहे थे. पड़ोसियों के मुताबिक वो एक शांत एवं संजीदा व्यक्ति थे. रिचर्ड मिशेल रिजेल (52) रिजेल की मृत्यु पर मैरीलैंड के विंसमिस्टर के निवासियों ने श्राद्धांजलि दी. रिचर्ड मैरीलैंड के पूर्व पुलिस अधिकारी थे और 1983 से 2000 के बीच अपनी सेवाएं दी थीं. उनके पीछे तीन बेटियां हैं. गेराल्ड रीड (58) गेराल्ड इन्फार्मेशन एस्योरेंस विशेषज्ञ के रूप में कार्यरत थे. उन्होंने अपने करियर का बहुत बड़ा हिस्सा सेना में ही गुजारा था और दक्षिण कोरिया में सिस्टम एनॉलिस्ट के रूप में भी सेवाएं दी थीं. इराक और अफ़गानिस्तान युद्ध के दौरान वह सेना में लेफ्टिनेंट कर्नल के रूप में भी अपनी सेवाएं दे चुके थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं)

Summary:

गत सोमवार को वॉशिंगटन नेवी यार्ड में गोलीबारी के दौरान मारे गए लोगों की पहचान को पुलिस ने सार्वजनिक कर दिया है. मृतकों में एक भारतीय विश्नु 'किसन' पंडित का नाम भी है.


Prompt:
Summarize the following text in Hindi.

Text:
सुप्रीम कोर्ट के आदेश के बाद ओडिशा सरकार 12 गाँवों में ग्रामसभा करा रही है. ग़ौरतलब है कि सुप्रीम कोर्ट ने 18 अप्रैल के अपने एक फ़ैसले में आदिवासियों के 'पवित्र पर्वत' पर खुदाई की इजाज़त देने या नकारने का फ़ैसला ग्राम सभाओं पर छोड़ दिया था. सुप्रीम कोर्ट के आदेश पर अमल करते हुए राज्य सरकार ने नियामगिरि के इर्द-गिर्द बसे रायगडा और कालाहांडी ज़िलों के 12 गावों में ग्राम सभा के गठन की घोषणा की. इस क्रम में पहली ग्रामसभा रायगडा ज़िले के सेरकापाड़ी गाँव में 18 जुलाई को हुई. इसमें प्रस्ताव को सर्वसम्मति से ख़ारिज कर दिया गया. शनिवार को इस कड़ी में छठी ग्रामसभा बातूड़ी गाँव में हुई. अब तक हुई तमाम ग्रामसभाओं में ग्रामीणों ने यह प्रस्ताव ख़ारिज ही किया है. वेदांता ने की सुप्रीम कोर्ट की अवहेलना इससे पहले हुई पाँच ग्रामसभाओं में भी खनन प्रस्ताव ख़ारिज हो गया है. स्थानीय भाषा में ग्रामसभा की बैठक को पल्ली सभा कहा जाता है. शुक्रवार को हुई सभा में सदस्यों ने कुई भाषा में अपनी बात रखी, जिसे अनुवादक की मदद से अधिकारियों को समझाया गया. अधिकारियों ने उड़िया भाषा में तैयार दस्तावेज पर ग्रामीणों के दस्तख़त और अंगूठे के निशान भी लिए. नियामगिरी सुरक्षा समिति के कार्यकर्ता भालचंद्र सडन्गी ने बीबीसी को बताया, "आने वाले दिनों में होने वाली ग्रामसभाओं में भी यह प्रस्ताव गिरने की संभावना है. सरकार बड़ी बेईमानी से सुप्रीम कोर्ट के आदेशों का अपने तरीक़े से मतलब निकालते हुए 112 गाँव के बजाय सिर्फ 12 गाँवों में ही ग्राम सभाएं आयोजित करवा रही है. लेकिन इसमें भी सरकार कामयाब होती नहीं दिख रही है. नियामगिरी के लोगों ने प्रस्ताव गिराने का मन बना लिया है." ग़रीबों, आदिवासियों को दबाकर विकास नहीं: राहुल देवता सभा में मौजूद प्रकाश कारसिका ने कहा, "नियामगिरी हमारे देवता हैं और उन्हीं से हमारी संस्कृति और जीवनयापन जुड़ा है. अगर यहाँ बॉक्साइट खनन होगा तो इससे सारी नदियाँ और नालें सूख जाएंगे और पर्यावरण को नुकसान पहुँचेगा. हम किसी भी सूरत में अपने पर्यावरण को नुकसान नहीं पहुँचाने देंगे." नियामगिरि सुरक्षा समिति ने घोषणा की है कि वह 112 गावों में ग्राम सभा आयोजित करेगी और बैठक की वीडियो रिकॉर्डिंग और उनमें पारित प्रस्ताव केंद्रीय पर्यावरण मंत्रालय और सुप्रीम कोर्ट के पास भेजेगी. नियामगिरी पर्वत पर बसे आदिवासी खनन का विरोध करते रहे हैं. ग़ौरतलब है कि नियामगिरि में खनन पर पर्यावरण मंत्रालय की पाबंदी के कारण पर्वत के पास कालाहांडी ज़िले के लांझीगढ़ में वेदांता द्वारा लगाई गई एक मिलियन टन की रिफ़ाइनरी पांच दिसंबर 2012 से ही बंद पड़ी है. नियमगिरि के बिना क्या जी पाएँगे आदिवासी? प्लांट पर ख़तरा अगर वेदांता को नियामगिरि में खुदाई की अनुमति नहीं मिलती तो न केवल यह रिफ़ाइनरी बल्कि झारसुगुड़ा में कंपनी के स्मेल्टर प्लांट के भी बंद होने की नौबत आ जाएगी और कंपनी द्वारा चालीस हज़ार करोड़ की लागत पर बनी यह पूरी परियोजना ख़तरे में पड़ जाएगी. 2003 में वेदांता और राज्य सरकार के उपक्रम ओडिशा माइनिंग कंपनी या ओएमसी के बीच समझौते के अनुसार वेदांता अगले 30 साल में क़रीब 150 मिलियन टन बॉक्साइट का खनन करने वाली थी. स्थानीय डोंगरिया कोंध आदिवासियों के विरोध और अदालत में चल रहे मामलों के कारण कंपनी अभी तक यहां से एक ग्राम बॉक्साइट भी नहीं निकाल पाई है. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

ओडिशा में रायगडा ज़िले के बातूड़ी गाँव में हुई ग्राम सभा की बैठक ने नियामगिरि पर्वत में बॉक्साइट खनन का प्रस्ताव सर्वसम्मति से ख़ारिज कर दिया है. यहां ब्रितानी वेदांता कंपनी एल्यूमिनियम प्लांट लगाना चाहती है.


Prompt:
Summarize the following text in Hindi.

Text:
डॉक्टरों का कहना है कि 84 वर्ष के कोइराला निमोनिया हो गया है. कोइराला की तबीयत ख़राब होने के बाद संसद में उनका भाषण टाल दिया गया है जो वे मंगलवार को देने वाले थे. माना जा रहा था कि वे सरकार की नीतियों के बारे में कई महत्वपूर्ण घोषणाएँ करेंगे. महीनों तक चले जनांदोलन के बाद नेपाल नरेश ज्ञानेंद्र ने सत्ता छोड़ी थी और उसके बाद अप्रैल में कोइराला को प्रधानमंत्री नियुक्त किया गया था. लेकिन उस समय भी उनकी स्वास्थ्य ठीक नहीं था और सांस की तकलीफ़ के कारण उनका शपथ ग्रहण कार्यक्रम भी टालना पड़ा था. गिरिजाप्रसाद कोइराल लगातार बीमार चल रहे हैं और पिछले हफ़्ते ही थाईलैंड में उनका एक ऑपरेशन हुआ था. कोइराला के निजी सचिव ने बीबीसी को बताया कि रात भर में उनके स्वास्थ्य में सुधार हुआ है. उन्होंने बताया कि उनके इलाज के लिए भारत से डॉक्टरों को बुलवाया गया है. कोइराला पांचवी बार नेपाल के प्रधानमंत्री बने हैं और वो नेपाल की सबसे बड़े राजनीतिक दल नेपाली कांग्रेस के नेता हैं. हाल में नेपाल में माओवादी विद्रोही नेता प्रचंड और उनकी राजधानी काठमांडू में बातचीत हुई थी. माओवादी विद्रोह के दस साल के इतिहास में माओवादियों और सरकार के बीच ये पहली अधिकृत वार्ता थी.

Summary:

नेपाल के प्रधानमंत्री गिरिजाप्रसाद कोइराला की तबियत में सुधार की ख़बरें हैं. उन्हें सीने में दर्द की शिकायतों के बाद अस्पताल में भर्ती किया गया था.


Prompt:
Summarize the following text in Hindi.

Text:
भारत प्रशासित कश्मीर से अनेक नेता गुरूवार को पाकिस्तान प्रशासित कश्मीर की राजधानी मुज़फ्फराबाद पहुँचे थे. मुज़फ़्फ़राबाद में उनका भव्य स्वागत किया गया है और अब वो प्रधानमंत्री सिकंदर हयात से मिलेंगे. इन अलगाववादी नेताओं की मुलाक़ात कई अन्य स्थानीय नेताओं से भी होनी है और वो वहाँ की असेंबली देखने भी जाएंगे. एक दो दिन बाद इन नेताओं का इस्लामाबाद जाने का भी कार्यक्रम है जहाँ उनकी मुलाक़ात पाकिस्तान के राष्ट्रपति परवेज मुशर्रफ़ से होने की संभावना है. ख़बर है कि ये नेता प्रधानमंत्री शौकत अजीज़ से भी मिलेंगे और पाकिस्तान के अन्य राजनीतिक दलों के मुख्य नेताओं से भी इनकी मुलाक़ात होगी. इस्लामाबाद के बाद इन नेताओं की योजना लाहौर और कराची जाने की भी है. हालाँकि इन नेताओं की इस्लामाबाद यात्रा को लेकर अभी अटकलें लगाई जा रही हैं. बीबीसी संवाददाता ज़फ़र अब्बास का कहना है कि भारत और पाकिस्तान की सरकारें इस बारे में खुलकर कुछ कहना नहीं चाह रही हैं. हालाँकि भारत ने पहले कहा था कि अगर ये नेता पाकिस्तान प्रशासित कश्मीर के अलावा कहीं और जाते हैं तो इसकी ज़िम्मेदारी पाकिस्तान की होगी. ज़फ़र अब्बास का कहना है कि अगर हुर्रियत नेता इस्लामाबाद जाते हैं तो भी भारत-पाक संबंधों पर इसका कोई बहुत बड़ा असर नहीं पड़ेगा. उधर पाकिस्तान के अख़बारों में इस यात्रा को काफ़ी तरजीह दी जा रही है और क़रीब सभी अख़बारों के मुखपृष्ठों पर इन नेताओं की तस्वीरें छपी हैं. दूसरी तरफ़ भारतीय अख़बारों में इसे उतनी जगह नहीं मिल पाई है. एक दो अख़बारों को छोड़कर किसी अन्य अख़बार में यह पहली कहानी नहीं है. मुज़फ़्फ़राबाद में स्वागत मुज़फ़्फ़राबाद से बीबीसी संवाददाता मुबश्शिर ज़ैदी का कहना है कि शहर में यातायात पूरी तरह जाम हो गया और हज़ारों लोग उनका स्वागत करने के लिए सड़कों पर उतर आए. बहुत से लोगों ने हाथों में तरह-तरह की झंडियाँ पकड़ी हुई थीं जिन्हें उत्साह के साथ लहराया गया, सड़क के दोनों ओर खड़े लोगों ने कश्मीरी नेताओं पर फूल बरसाए. पाकिस्तान प्रशासित कश्मीर की चकोती सीमा चौकी के ज़रिए प्रवेश करने वाले इन नेताओं के पहुँचने पर शांति के प्रतीक के तौर पर कबूतर भी उड़ाए गए. 1947 में विभाजन के बाद क़रीब छह दशक के इतिहास में यह पहला मौक़ा है कि भारत प्रशासित कश्मीर से कुछ नेता आधिकारिक यात्रा पर पाकिस्तान प्रशासित कश्मीर का दौरा कर रहे हैं.

Summary:

कश्मीरी अलगाववादी संगठन सर्वदलीय हुर्रियत कांफ़्रेंस और कुछ अन्य कश्मीरी संगठनों के नेता आज पाकिस्तान प्रशासित कश्मीर में वरिष्ठ नेताओं से मुलाक़ात करने वाले हैं.


Prompt:
Summarize the following text in Hindi.

Text:
गांगुली की पीठ का दर्द अभी भी ठीक नहीं हो सका है और अब वे इलाज के लिए भारत वापस जा रहे हैं. सौरभ गांगुली की जगह भारतीय टीम में मोहम्मद कैफ़ को रखा जा रहा है. भारतीय टीम के मैनेजर रत्नाकर शेट्टी ने कहा है कि गांगुली एक अप्रैल को कोलकाता वापस जा रहे हैं जहाँ उनका इलाज होगा. गांगुली को लाहौर में एक दिवसीय क्रिकेट श्रृंखला के फ़ाइनल में फ़ील्डिंग करते समय चोट लग गई थी जिसके बाद मुल्तान में पहले टेस्ट में नहीं खेल पाए. तीन टेस्ट मैचों की सिरीज़ का दूसरा टेस्ट मैच पाँच अप्रैल से लाहौर में खेला जाना है. रत्नाकर शेट्टी ने बताया,"भारतीय टीम के फ़िटनेस कोच एंड्र्यू लीपस पिछले कुछ दिनों से गांगुली के साथ मेहनत कर रहे थे मगर उनकी हालत में कोई सुधार नहीं हो रहा". लेकिन शेट्टी ने कहा कि गांगुली तीसरे टेस्ट मैच में खेल सकेंगे. तीसरा और अंतिम टेस्ट मैच 13 अप्रैल से रावलपिंडी में खेला जाएगा.

Summary:

सौरभ गांगुली पाकिस्तान के ख़िलाफ़ दूसरे टेस्ट मैच में भी नहीं खेल सकेंगे.


Prompt:
Summarize the following text in Hindi.

Text:
अमर उजाला अख़बार की ख़बर के मुताबिक़ इस मामले के सामने आते ही बुधवार को पीएनबी के शेयरों में गिरावट से निवेशकों के 4,000 करोड़ रूपये डूब गए. बैंक के शेयर 160 रूपये पर खुले थे. लेकिन कारोबार के अंत में शेयर फिसलकर 145.80 रूपये पर बंद हुए. वित्त मंत्रालय ने कहा है कि स्थिति नियंत्रण में है. मामले पर कार्रवाई की जा रही है. वित्तीय सेवा विभाग के संयुक्त सचिव लोक रंजन ने कहा कि फ्रॉड को लेकर सभी बैंकों से इस हफ़्ते के अंत तक सूचना देने को कहा गया है. पुरोहित ने बदला बयान, कहा असीमानंद से नहीं मिले टाइम्स ऑफ़ इंडिया ने ख़बर छापी है कि 2008 मालेगांव धमाकों में आरोपी और मक्का मस्जिद धमाके में राष्ट्रीय जांच एजेंसी के गवाह लेफ्टीनेंट कर्नल श्रीकांत पुरोहित बुधवार को कोर्ट में अपने बयान से पलट गए. पुरोहित ने कहा कि उन्होंने भारतीय सेना की खुफ़िया सेल में काम किया है और बहुत लोगों से मिलना-जुलना भी रहा, लेकिन वो असीमानंद से कभी नहीं मिले. स्वामी असीमानंद उर्फ़ नबकुमार सरकार मक्क़ा मस्जिद धमाके के मुख्य आरोपी हैं. एनपीए बढने की आशंका, बैंकिग के लिए ख़तरा जनसत्ता में ख़बर छपी है कि भारतीय रिज़र्व बैंक के नए निर्देश में सभी बैंकों से कहा गया है कि वे एनपीए के मामले में ज़्यादा पारदर्शिता बरतें. संकेत हैं कि इस निर्देश के बाद जल्द ही बैंकों की एनपीए की रकम बढ़ जाएगी जो समूचे बैंकिग उद्योग के लिए ख़तरे का सूचक होगी. दो दिन पहले ही देश के सबसे बड़े सरकारी बैंक एसबीआई के घाटे और एनपीए दोनों में ही बेतहाशा बढ़ोतरी का आंकड़ा सामने आया था. मानव संसाधन मंत्रालय राष्ट्रपति के फ़ैसले से असहमत इंडियन एक्सप्रेस के मुताबिक़ मानव संसाधन मंत्रालय ने राष्ट्रपति रामनाथ कोविंद को उनके एक फ़ैसले पर पुनर्विचार करने को कहा है. पिछले साल अख़बार को ख़बर मिली थी कि विश्व भारती विश्वविद्यालय में कुलपति की नियुक्ति के लिए मानव संसाधन मंत्रालय के एक पैनल से तीन नाम मिले थे. विश्वविद्यालय के सूत्रों के मुताबिक़ राष्ट्रपति ने उनमें से एक नाम पर मुहर लगा दी थी लेकिन नियुक्ति के आधिकारिक आदेश जारी ही नहीं किए गए. ये एकमात्र ऐसा विश्वविद्यालय है जिसके चांसलर ख़ुद प्रधानमंत्री हैं. भाजपा की रैली में मोटरसाइकिलों का संकट जनसत्ता की रिपोर्ट के मुताबिक़ हरियाणा के जींद में होने वाली भाजपा की युवा हुंकार रैली में एक लाख मोटरसाइकिल सवार युवाओं को इकट्ठा करना पार्टी के लिए बड़ी चुनौती बन गया है. भाजपा के प्रदेश नेतृत्व ने अमित शाह की जींद रैली के माध्यम से एक लाख मोटरसाइकिलें जुटने और दो लाख युवाओं के जुड़ने का दावा किया है. लेकिन भाजपा नेताओं के लिए घोषित लक्ष्य को पूरा करना मुश्किल होता जा रहा है. (बीबीसी हिंदी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अरबपति ज्वैलरी डिज़ाइनर नीरव मोदी पर देश के सबसे बड़े बैंकिग घोटाले को अंजाम देने का आरोप है.


Prompt:
Summarize the following text in Hindi.

Text:
अगले महीने होगा दूसरे चरण का चुनाव बर्ख़ास्त किए गए ज़्यादातर कर्मचारी अप्रैल में हुए मतदान के दौरान मतदान केंद्रों के प्रभारी थे. अफ़ग़ानिस्तान के 'स्वतंत्र चुनाव आयोग' के प्रमुख यूसुफ़ नूरीस्तानी ने कहा है कि जिन लोगों को बर्ख़ास्त किया गया है वो चुनाव के दूसरे चरण में ड्यूटी पर नहीं रहेंगे. राष्ट्रपति चुनाव के दूसरे चरण का चुनाव 14 जून होगा जिसमें पहले दौर में सबसे ज़्यादा वोट पाने वाले उम्मीदवार अब्दुल्ला अब्दुल्ला और अशरफ गनी के बीच मुकाबला होगा. दोनों ही उम्मीदवारों ने चुनाव के पहले चरण में धांधली होने का आरोप लगाया था. पुलिस अफसरों पर भी सवाल लाखों अफगानों ने तालिबान की धमकियों की परवाह किए बिना चुनावों में हिस्सा लिया था, इसलिए इस बार मतदान प्रतिशत 2009 के चुनाव से दोगुना रहा. पहले चरण के चुनावों में अफ़ग़ानिस्तान के स्वतंत्र चुनाव आयोग के पास लगभग 11 हज़ार कर्मचारी थे. नूरीस्तानी ने बताया कि उन्होंने गृह मंत्रालय से कई पुलिस अधिकारियों को हटाने की भी मांग की है जो चुनावी धांधलियों में शामिल थे. बीबीसी संवाददाता बिलाल सरवरी का कहना है कि दूसरे चरण के चुनाव के लिए मतदान केंद्रों की संख्या बढ़ाई गई है. दूसरे चरण में जीतने वाला उम्मीदवार राष्ट्रपति हामिद करज़ई की जगह लेगा. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अफ़ग़ानिस्तान के चुनाव आयोग ने कहा है कि उसने हालिया राष्ट्रपति चुनावों के पहले चरण में धांधली करने वाले अपने पांच हज़ार से ज़्यादा कर्मचारियों को बर्ख़ास्त कर दिया है.


Prompt:
Summarize the following text in Hindi.

Text:
अरुंधति राय अपने अलग तरह के विचारों के लिए जानी जाती हैं. (फाइल फोटो) मैं नहीं मानती कि दिल्ली रेप कैपिटल है. ये रेप तो वर्षों से चला आ रहा है. ये मानसिकता में समाया हुआ है. गुजरात में मुसलमानों के साथ हुआ, कश्मीर में सुरक्षा बल करते हैं बलात्कार, मणिपुर में भी ऐसा होता है लेकिन तब तो कोई आवाज़ नहीं उठाता है. खैरलांजी में दलित महिला और उसकी बेटी का रेप कर के उन्हें जला दिया गया था. तब तो ऐसी आवाज़ नहीं उठी थी. एक सामंती मानसिकता है लोगों की जो तभी आवाज़ उठाती है जब बड़ी जाति के, प्रभुत्व वाले लोगों के साथ दिल्ली में कुछ होता है. आवाज़ उठनी चाहिए. जो हुआ है दिल्ली में उसके लिए हल्ला तो मचना चाहिए लेकिन ये हल्ला सिर्फ मिडिल क्लास लोगों को बचाने के लिए नहीं होना चाहिए. छत्तीसगढ़ में आदिवासी महिला सोनी सोरी के साथ भी कुछ हुआ था आपको याद होगा तो. उनके जननांगो में पत्थर डाले गए थे.पुलिस ने ऐसा किया लेकिन तब तो किसी ने आवाज़ नहीं उठाई थी. उस पुलिस अधिकारी को तो साहस का अवार्ड मिला. कश्मीर में जब सुरक्षा बल गरीब कश्मीरियों का रेप करते हैं तब सुरक्षा बलों के खिलाफ़ कोई फांसी की मांग नहीं करता. जब कोई ऊंची जाति का आदमी दलित का रेप करता है तब तो कोई ऐसी मांग नहीं करता. इस बार जब सौ सौ लोग इकट्ठा हुए थे दिल्ली में जब लड़की को नंगा फेका गया था बस से बाहर तो लोग खड़े थे. किसी ने अपना कपड़ा दिया उसको. सब लोग खड़े रहे. दिल्ली में अमीर-गरीब के बीच भेद तो पहले भी था. अब भी है लेकिन अब वो भी निशाना बन रहे हैं. रेप मुद्दा नहीं है. जब देश का विभाजन हुआ था तब कितने रेप हुए थे अंदाज़ा भी नहीं लगा सकते हम. एक सामंती मानसिकता है हम लोगों के अंदर. बलात्कार एक भयंकर अपराध है लेकिन लोग क्या करते हैं. जिस लड़की का रेप होता है उसे कोई स्वीकार क्यों नहीं करता. कैसे समाज में रहते हैं हम. कई मामलों में जिसका बलात्कार होता है उसी को परिवार के लोग घर से निकाल देते हैं. मेरे पास कोई जवाब नहीं है कि ये सब कैसे ठीक होगा लेकिन मानसिकता की एक बड़ी समस्या है. समाज में बहुत अधिक हिंसा है. विरोध होना चाहिए लेकिन चुन चुन के विरोध नहीं होना चाहिए. हर औरत के रेप का विरोध होना चाहिए. ये दोहरी मानसिकता है कि आप दिल्ली के रेप के लिए आवाज़ उठाएंगे लेकिन मणिपुर की औरतों के लिए, कश्मीर की औरतों के लिए और खैरलांजी की दलितों के लिए आप आवाज़ क्यों नहीं उठाते हैं. रेप का विरोध कीजिए इस आधार पर नहीं कि वो दिल्ली में हुआ है या मणिपुर में या किसी और जगह. मैं बस यही कह सकती हूं.

Summary:

जानी मानी लेखिका और सामाजिक मुद्दों पर अपनी अलग राय रखने वाली अरुंधति राय ने बीबीसी स्टूडियो में बलात्कार के मुद्दे पर अपने विचार रखे. पढ़िए वो क्या कहती है.


Prompt:
Summarize the following text in Hindi.

Text:
संसद को संबोधित करते हुए उन्होंने कहा कि युद्धविराम के बावजूद इसराइली सेना अगवा किए गए अपने दो जवानों की रिहाई के लिए हर ज़रुरी क़दम उठाएगा. हिज़्बुल्ला ने इन सैनिकों को क़ब्ज़े में ले लिया था जिसके बाद इसराइल ने हिज़्बुल्ला के ख़िलाफ सैनिक कार्रवाई शुरु कर दी थी. ओल्मर्ट ने कहा कि इस लड़ाई से हिज़्बुल्ला को भारी नुकसान हुआ है और दक्षिणी लेबनान में हिज़्बुल्ला की समानांतर सत्ता ख़त्म हो गई है. इसराइली संसद में विपक्ष के नेता बेंजामिन नेतन्याहू ने युद्धविराम से असहमति जताते हुए कहा कि इससे सिर्फ़ हिज़्बुल्ला को संगठित होने का मौका मिलेगा ताकि वे फिर इसराइल पर हमला कर सकें. हिज़्बुल्ला का दावा दूसरी ओर हिज़्बुल्ला नेता हसन नसरुल्ला ने इसराइल के ख़िलाफ़ 'ऐतिहासिक और सामरिक जीत' का दावा किया है. इधर राष्ट्रपति जॉर्ज बुश ने कहा है कि 'इसराइल और हिज़्बुल्ला के बीच संघर्ष स्वतंत्रता और आतंकवाद के बीच विश्वव्यापी जंग का हिस्सा है.' दूसरी ओर ईरानी राष्ट्रपति अहमदीनेजाद ने इसराइल को हथियार देने के लिए अमरीका की आलोचना की है. उनका आरोप था कि अमरीकी हथियारों से इसराइल ने लेबनान में महिलाओं और बच्चों को निशाना बनाया. ग़ौरतलब है कि क़रीब पाँच सप्ताह की लड़ाई के बाद इसराइल और हिज़्बुल्ला के बीच सोमवार से ही युद्धविराम लागू हुआ है. हिज़्बुल्ला नेता हसन नसरुल्ला ने टेलीविज़न पर अपने संदेश में कहा कि यह हिज़्बुल्ला के लिए महान दिन हैं. उन्होंने कहा कि हिज़्बुल्ला के निशस्त्रीकरण पर बहस के लिए यह ग़लत समय है. नसरुल्ला ने कहा कि हिज़्बुल्ला इसराइली हमले में तबाह हुए इलाक़ों में पुनर्निर्माण कार्यों में मदद करेगा. घर वापसी इस बीच युद्धविराम लागू होने के बाद लेबनान के हज़ारों विस्थापित लोग एक बार फिर अपने घरों को लौटने की कोशिश कर रहे हैं. राजधानी बेरूत और साइडन की ओर जाने वाली सड़कें पूरी तरह जाम हैं. क्योंकि युद्धविराम के बाद बड़ी संख्या में लोग अपनी संपत्ति और घरों का हाल देखने जाना चाहते हैं. दक्षिणी लेबनान के बिंट जबेल गाँव में पहुँच एक बीबीसी संवाददाता ने वहाँ सिर्फ़ तबाही देखी. सीरिया जाकर पनाह लेने वाले लोग भी लेबनान की ओर लौटने लगे हैं. इस बीच संयुक्त राष्ट्र अधिकारी ने कहा है कि लेबनान में युद्धविराम पूरी तरह लागू है. उन्होंने कहा कि अब मानवीय सहायता पहुँचाने के लिए इसराइल की अनुमति की कोई आवश्यकता नहीं. लेबनान में संयुक्त राष्ट्र के संयोजक डेविड शियरर ने कहा कि अब लेबनान में कोई ऐसा इलाक़ा नहीं, जहाँ जाने की रोक-टोक हो. हालाँकि उन्होंने माना कि राहत एजेंसियों की ये शिकायत है कि दक्षिणी लेबनान में यातायात पर इसराइली पाबंदी के कारण राहत कार्यों में मुश्किल पेश आ रही है. संयुक्त राष्ट्र विश्व खाद्य कार्यक्रम ने टायर में सहायता सामग्री भेजी है. राहत एजेंसी रेड क्रॉस टायर में सहायता सामग्री का बँटवारा कर रही है.

Summary:

इसराइली प्रधानमंत्री एहुद ओल्मर्ट ने कहा है कि हिज़्बुल्ला के साथ हुए युद्ध ने क्षेत्र का सामरिक संतुलन बदल दिया है. दूसरी ओर हिज़्बुल्ला भी जीत के दावे कर रहा है.


Prompt:
Summarize the following text in Hindi.

Text:
इंज़माम ने फ़ैसलाबाद में इंग्लैंड के विरूद्ध दूसरे टेस्ट मैच में अपने खेल जीवन का 23वाँ शतक लगाया. फ़ैसलाबाद टेस्ट के दूसरे दिन इंज़माम विवादास्पद तरीक़े से 109 रन बनाकर आउट हो गए. 48 वर्षीय जावेद मियाँदाद ने 124 टेस्ट मैचों में 8,832 रन बनाए हैं. उन्होंने 1996 में टेस्ट क्रिकेट को अलविदा कह दिया. इंज़मामुल हक़ ने अभी तक 104 टेस्ट मैच खेले हैं जिनमें उन्होंने 7,855 रन बनाए हैं. उन्होंने 347 एक दिवसीय मैच भी खेले हैं जिनमें उन्होंने 10,971 रन बनाए हैं. सराहना अपने कीर्तिमान की बराबरी करने पर जावेद मियाँदाद ने इंज़माम की सराहना की. मियाँदाद ने कहा,"मुझे पता था कि इंज़माम रिकॉर्ड बनाएँगे क्योंकि उन्हें क़ुदरत ने वरदान दिया हुआ है". उन्होंने कहा कि इंज़माम ने जब अंतरराष्ट्रीय क्रिकेट खेलना शुरू किया था तभी वे समझ गए थे कि वे ऊँचाई तक जाएँगे. मियाँदाद ने कहा, "रिकॉर्ड तो बनते ही हैं बराबरी करने और तोड़ने के लिए और मुझे खुशी है कि इंज़माम ने ये किया".

Summary:

पाकिस्तानी क्रिकेट टीम के कप्तान इंज़मामुल हक़ ने पाकिस्तान के लिए टेस्ट मैचों में सबसे अधिक 23 शतक लगाने के पूर्व कप्तान जावेद मियाँदाद के रिकॉर्ड की बराबरी कर ली है.


Prompt:
Summarize the following text in Hindi.

Text:
कुछ मसलों पर दोनों देशों के कठोर रुख के कारण समझौते को लेकर आशंका बनी हुई है. दोनों पक्षों के बीच प्रस्तावित बातचीत को लेकर मतभेद के संबंध में पूछे गए सवाल पर मनमोहन सिंह ने कहा, ''हम गंभीरता से बातचीत कर रहे हैं. बातचीत जारी है और मुझे काफ़ी उम्मीदें हैं.'' जून के पहले हफ़्ते में जर्मनी में औद्योगिक देशों (जी-8) की शिखर बैठक में अमरीकी राष्ट्रपति जॉर्ज बुश से मनमोहन सिंह की मुलाक़ात होने की भी संभावना है. इससे पहले जॉर्ज बुश ने इस महीने की शुरुआत में मनमोहन सिंह से टेलीफ़ोन पर बातचीत की थी. इस बीच विदेश मंत्रालय ने स्पष्ट किया था कि अमरीका के राजनीतिक मामलों के उप मंत्री निकोलस ब‌र्न्स के भारत आने के बारे में अभी कोई तारीख़ तय नहीं है. ब‌र्न्स विदेश सचिव शिवशंकर मेनन के साथ समझौते से जुड़े कुछ मसले पर बातचीत के लिए यहाँ आने वाले हैं. इस महीने की शुरुआत में वाशिंगटन में मेनन और ब‌र्न्स के बीच बातचीत हुई थी. बैठक में दोनों ने मई के अंत में मिलने पर रज़ामंदी जताई थी.

Summary:

प्रधानमंत्री मनमोहन सिंह ने उम्मीद जताई है कि असैनिक परमाणु समझौते को लेकर अमरीका के साथ इस महीने के अंत में होने वाली अंतिम दौर की बातचीत से सार्थक नतीजे निकलेंगे.


Prompt:
Summarize the following text in Hindi.

Text:
पाकिस्तान में अधिकतर अंग्रेजी अखबारों ने इस सजा पर सवाल उठाए हैं जबकि उर्दू समाचार पत्रों ने डॉक्टर की जमकर आलोचना की. पाकिस्तान में ओसामा बिन लादेन को मारने में सीआईए की मदद करने वाले डॉक्टर शकील आफरीदी को कैद की सजा सुनाई गई है. इससे यह बहस छिड़ गई है कि क्या वो 'देशद्रोह' का काम था या फिर 'वे आंतकवाद के खिलाफ लड़ने के लिए प्रतिबद्ध' थे. इस सजा के बाद अमरीकी सीनेट की एक अहम समिति ने पाकिस्तान को दी जाने वाली सहायता राशि में तीन करोड़ तीस लाख डॉलर की कटौती कर दी है. अमरीकी विदेश मंत्री हिलरी क्लिंटन ने भी डॉ शकील को 33 साल की कैद की सज़ा की निंदा की थी. जबकि पाकिस्तान के विदेश मंत्रालय के प्रवक्ता मोआजम खान ने कहा कि अमरीका को पाकिस्तान के न्यायिक प्रणाली का सम्मान करना चाहिए. पाकिस्तान में अधिकतर अंग्रेजी अखबारों ने इस सजा पर सवाल उठाए हैं जबकि उर्दू समाचार पत्रों ने डॉक्टर की जमकर आलोचना की. 'ईनाम के बजाए सजा' डेली टाइम्स ने एक संपादकीय में कहा, ''सबसे वांछित आंतकवादी को दुनिया से छुटकारा दिलाने में मदद करने के लिए ईनाम देने के बजाए आफरीदी को 33 साल की सजा सुनाई गई है...आंतकवाद के खिलाफ लड़ाई में साझेदार होने के नाते लादेन को ढूंढना पाकिस्तान की अंतरराष्ट्रीय कानून के तहत जिम्मेदारी थी...'' उसने आगे लिखा, ''यह न केवल डरावना है बल्कि अनुचित भी है...आफरीदी ने दोनो देशों के हित का काम किया है. न्याय तभी मिलेगा अगर आफरीदी को रिहा किया जाता है.'' कराची के अख्बार डॉन ने लिखा है, ''अभियुक्त को वकील से वंचित रखा गया जबकि कुछ बजुर्ग लोगों ने उनकी किस्मत का फैसला कर दिया. उनकी सुनवाई स्थाई कोर्ट में क्यों नहीं की गई? या फिर उससे कुछ कड़वे सच सामने आते?'' फैसले की तारीफ पाकिस्तान ऑबजर्वर ने इस फैसले की तारीफ करते हुए कहा है, ''अदालत के इस अच्छे फैसले के मुताबिक डॉक्टर शकील एक विदेशी जासूसी एजेंसी के लिए काम करते थे जो पाकिस्तान के कानून के अनुसार देशद्रोह है...'' उसने आगे लिखा, ''इसलिए हमारे ख्याल से समय आ गया है कि हमारे प्रिय मित्र कुछ भी कहें, सरकार और देश को अपने सुरक्षा की चिंता का ध्यान रखना होगा और उन सब लोगों को सजा देनी होगी जो जन्मभूमि के हितों को नजरअंदाज कर अपना जमीर बेचते हैं.'' उर्दू मीडिया की बात करें तो कराची के अख्बार उनमत ने लिखा है, ''हिलेरी क्लिंटन ने डॉक्टर शकील आफरीदी की तुरंत रिहाई की मांग की है. अमरीका सोचता है कि पाकिस्तान की बेटी डॉक्टर अफिया सिद्दीक को उस अपराध के लिए सजा देना जो हुआ ही नहीं था जायज है लेकिन डॉक्टर आफरीदी को अपने देश के खिलाफ देशद्रोह करने के लिए 33 साल की सजा उसे पसंद नहीं. हमारा मानना है कि हमें ऐसे देश से दूर रहना चाहिए.'' रावलपिंडी के समाचार पत्र नवा-इ-वक्त ने लिखा है, ''अमरीका ने कहा है कि डॉक्टर आफरीदी की गतिविधियों को देशद्रोह समझना गंभीर गलती है...हम मानते हैं कि अमरीका को कोई हक नहीं है कि वो पाकिस्तान के फैसले को गंभीर गलती करार दे...अमरीका को पाकिस्तान के कानूनों का अपमान करने से दूर रहना चाहिए.''

Summary:

पाकिस्तानी डॉक्टर शकील आफरीदी को सजा देने पर पाकिस्तान के मीडिया ने अलग अलग तरीके से प्रतिक्रिया की है.


Prompt:
Summarize the following text in Hindi.

Text:
'घोटाले' के समय शिक्षा मंत्रालय भी चौटाला के पास था मीडिया खबरों के अनुसार अदालत के फैसले के बाद चौटाला को पुलिस हिरासत में ले लिया गया है. इस मामले में अदालत 22 जनवरी को सजा सुनाएगी. हरियाणा के इस तथाकथित जेबीटी घोटाले में शुक्रवार को सीबीआई ने चार्जशीट दाखिल की जिसमें 62 लोगों को अभियुक्त बनाया गया. विशेष सीबीआई जज विनोद कुमार ने चौटाला, उनके बेटे और अन्य लोगों को भारतीय दंड संहिता और भ्रष्टाचार रोकथाम अधिनियम के तहत दोषी करार दिया है. क्या था मामला आरोप है कि 1999-2000 के दौरान हरियाणा में 3,032 लोगों को अध्यापक के तौर पर भर्ती किया गया था. आरोप था कि इसमें से हर एक से तीन से चार लाख रुपये की रिश्वत ली गई. सीबीआई की चार्जशीट में हरियाणा के पूर्व मुख्यमंत्री ओम प्रकाश चौटाला और और उनके बेटे अजय चौटाला का नाम भी शामिल है. सीबीआई के अधिकारियों का कहना है कि खुद चौटाला ने तत्कालीन निदेशक (प्राथमिक शिक्षा) संजीव कुमार को इस बारे में लिखित आदेश दिया. संजीव कुमार भी इस मामले में अभियुक्त बनाए गए हैं. इस घोटाले के वक्त हरियाणा के शिक्षा मंत्रालय की जिम्मेदारी भी चौटाला के पास थी. उन्होंने कुमार से कहा कि वो इंटरव्यू की फर्जी सूची तैयार करें. आरोप है कि जिन लोगों ने रिश्वत दी उन्हें इंटरव्यू में 20 में से 17 से 19 के बीच अंक दिए गए, जबकि आठ हजार लोगों में से योग्यता के आधार पर चुने गए लोगों को 3 से 5 अंक दिए गए. ये घोटाला उस समय सामने आया जब कुमार एक याचिका के साथ अदालत पहुंचे और उन्होंने इंटरव्यू की मूल सूची दिखाई. समाचार एजेंसी पीटीआई के अनुसार एक अधिकारी ने बताया, “संजीव कुमार पर मुख्यमंत्री की ओर से फर्जी सूची बनाने का दबाव था. उन्हें आशंका थी कि रिश्वत से मिलने वाली राशि का बराबर बंटवारा नहीं होगा, इसलिए वो अदालत गए.” संजीव कुमार के अलावा उन लोगों ने भी अदालत का दरवाजा खटखटाया जिन्हें भर्ती में चुना नहीं गया.

Summary:

दिल्ली की एक अदालत ने हरियाणा के पूर्व मुख्यमंत्री ओम प्रकाश चौटाला और उनके बेटे समेत 53 लोगों को तीन हजार अध्यापकों को गैर कानूनी रूप से भर्ती करने का दोषी करार दिया है.